FSS u Jagodini otvorio novi teren sa veštačkom travom /FOTO/\nSurčin, Lučani, Prokuplje, Jagodina...uskoro opštine u Beogradu, mesta i gradovi u Vojvodini. Niču tereni sa veštačkom travom širom Srbije, a u isto vreme Fudbalski savez Srbije, u sklopu predizbornog obećanja predsednika FSS-a Slaviše Kokeze, donira i velike količine opreme desetinama, uskoro stotinama klubova kojima je neophoda u razvoju novih generacija igrača.\nCentar fudbalske Srbije ovog četvrtka bila je Jagodina, gde je u prisustvu domaćina, prvog čoveka grada Dragana Markovića Palme, predsednik FSS Slaviša Kokeza, otvorio teren sa veštačkom travom koji će ovom delu Srbije omogućiti da rađa nove asove, deci da svakodnevno treniraju bez obzira na vremenske uslove. Ceo događaj koji je okupio na jednom mestu predstavnike 127 klubova Pomoravskog okruga i predstavnike deset Opštinskih saveza Pomoravskog okruga, Sudijske i Trenerske organizacije, uveličali su i potpredsednik FSS Goran Milanović, prvi čovek RIS Novica Tončev, zamenik generalnog sekretara Jovan Šurbatović, selektor Slavoljub Muslin, direktor sportskog sektora FSS Goran Bunjevčević, njegov zamenik Perica Ognjenović.\nNa novom terenu je bilo jedanaest selekcija FK Jagodina, FK Tabane 1970 i ŽFK Jagodina. Slika u danu koji će ostati u sećanju Jagodine i brojnih mladih sportista.\n- Velika čast i zadovoljstvo mi je što sam danas u Jagodini, gradu kome želim da u budućnosti ide u dobrom pravcu kada se radi o razvoju sporta i fudbala posebno, a kada to kažem onda mislim na decu i omladinu i njihov zdrav razvoj kroz sportske aktivnosti. Jagodina je bila i ostala fudbalski grad i drago nam je dobila jedan ovakav teren od velike koriste za one koji će trenirati na njemu – rekao je Slaviša Kokeza, predsednik FSS.\nZa donaciju Fudbalskog saveza Srbije zahvalio se prvi čovek Jagodine, Dragan Marković Palma.\n- Želim prvo da čestitam selektoru Slavoljubu Muslinu na dobrom startu u kvalifikacijama za Svetsko prvenstvo, a onda i predsedniku FSS Slaviši Kokezi na načinu kako vodi fudbalsku organizaciju. Voleo bih da srpski fudbal ide napred, sa više domaćih nego stranih igrača u klubovima. Fudbalskom savezu bih hteo da se zahvalim na donaciji ovog veoma vrednog terena i činjenici da je počeo da decentralizuje fudbal, jer se fudbal ne igra samo u Beogradu već se igra i u Kragujevcu, Vranju, Leskovcu i mnogim, mnogim drugim sredinama. Skoro svake nedelje veliki broj klubova širom Srbije dobija vrednu opremu od Fudbalskog saveza i to je važna stvar za sve, pre svega decu u tim sredinama - istakao je Dragan Marković Palma, gradonačelnik Jagodine.


Sindikati: Železara Smederevo ne sme da stane - SDCafe.rs\nHome\tInfo\tSindikati: Železara Smederevo ne sme da stane\nPredstavnici reprezentativnih sindikata metalaca Srbije ocenili su danas da Železara Smederevo ne sme da stane i upozorili da će, u slučaju obustave njenog rada, iduće nedelje započeti sindikalne akcije. Predsednik nezavisnog sindikata u Železari Smederevo Mileta Gujaničić rekao je na konferenciji za novinare da u ponedeljak 2. jula, kada je zakazan sastanak sa predstavnicima vlade i menadžmenta, očekuju konkrentne predloge za rešavanje problema u toj čeličani.\nUkoliko ne dobijemo garancije da će "Železara Smederevo" normalno raditi spremni smo da iduće nedelje započnemo sindikalne akcije, rekao je on.\nGeneralni sekretar Asocijacije slobodnih i nezavisnih sindikata (ASNS) Nebojša Rajković naglasio je da su svi sindikati u slučaju zelezare potvrdili jedinstvo i da je to prekretnica za radnički pokret u Srbiji.\nNavodeći da je "Železara Smederevo" okosnica metalske industrije Srbije i srpski brend, on je rekao da nema opravdanja da druga visoka peć bude stavljena na "tihi hod".\nKako su istakli predstavnici sindikata "Železare Smederevo", u toj kompaniji trenutno je angažovano oko 5.000 radnika, uposlenost je gotovo 100 procenata, a poslovi su ugovoreni za jul i avgust. Plate su redovne i kreću se između 35.000 i 40.000 dinara.\nOni su objasnili da železara nije potpuno na budžetu države već im se obezbeđuje deo novca za nabavku obrtnih sredstava koji se kasnije vraća kroz plasman.\nPonovili su takođe da smatraju da nabavka sirovina koja bi za dva meseca koštala između 10 i 15 miliona dolara nije veliki problem i da bi mnogo više koštalo ako bi proizvodnja bila obustavljena.\nRukovodstvo Železare Smederevo donelo je u utorak odluku da se rad na drugoj visokoj peći u "Železari Smederevo" prebaci na režim "tihog hoda" u prvoj nedelji jula, zbog potrebe da se promeni način finansiranja kompanije.\nMinistar ekonomije i regionalnog razvoja Nebojša ćirić izjavio je juče posle sastanka članova vlade sa predstavnicima sindikata da Železara Smederevo neće biti zatvorena niti će druga visoka peć biti stavljena na takozvani "tihi hod".\nPATOSoffIRANJE u Smederevu\nSmederevci su se izjasnili koji alkohol najviše...


EU: Na proleće novi zakon o lancu snabdevanja - Pluton Logistics\nEU: Na proleće novi zakon o lancu snabdevanja\n29. decembra 2021. Tomislav Jelesijević\tkorona i prekidi proizvodnje, korona virus i industrija, korona virus i lanac snabdevanja, korona virus i lanci snabdevanja, lanac snabdevanja EU, nestašica čipova, novi zakon o lancu snabdevanja EU, problemi u lancima snabdevanja, skraćivanje lanca snabdevanja\nEvropa je tokom prošle godine naišla na ozbiljne ranjivosti u svojim lancima snabdevanja na više frontova, te je morala da preduzme sporne mere koje su uključile i ograničenje izvoza. Istovremeno s akutnom krizom, postojeće brige zbog zavisnosti od Azije za uvoz kritičnih dobara (od maski za lice do mikročipova), postajale su sve veće.\nEvropska unija je posebno zabrinuta nad činjenicom da 98% retkih zemnih metala koji su joj potrebni u nizu industrijskih primena dolazi iz Kine.\nNedostatak magnezijuma iz Kine takođe je postao velika glavobolja za proizvođače automobila, aviona i elektronike.\nZbog toga nije začuđujuće što je komesar za unutrašnje tržište EU Thierry Breton, u okviru novogodišnje poruke svom osoblju najavio da će „na proleće“ Brisel predstaviti novi zakon o lancu snabdevanja.\nZakon će se sastojati od „seta mera koje se mogu aktivirati da bi se obezbedila sigurnost snabdevanja tokom krize“, napisao je Breton, što bi, kako saznaje Politico, moglo podrazumevati kontrolu izvoza i ovlašćenja EU da od kompanija traži informacije o proizvodnji, zalihama i njihovim lancima snabdevanja.\nU planu su i „srednjoročne do dugoročne mere… za rešavanje strukturnih strateških zavisnosti, diversifikaciju izvora snabdevanja i povećanje industrijskih kapaciteta EU“. U okviru njih podrazumevaju se i mere čiji će cilj biti smanjenje zavisnosti EU od Kine.\nPredsednica Evropske komisije Ursula von der Leyen nagovestila je novi zakon ranije ove godine, kada je rekla da Brisel „radi na instrumentu za vanredne situacije jedinstvenog tržišta“ kako bi „osigurao slobodno kretanje roba, usluga i ljudi, uz veću transparentnost… [i] brze odluke, kad god se pojavi kritična situacija“.\n← Broj teretnih vozova Kina-Evropa 20% viši u odnosu na 2020.\nVAŽNO: Režim rada carinske službe tokom novogodišnjih i božićnih praznika →\nTesla i Lamborghini beleže rekordnu prodaju uprkos problemima u lancu snabdevanja\n25. oktobra 2021. 25. oktobra 2021. Tomislav Jelesijević\n21. oktobra 2021. 21. oktobra 2021. Milica Milosavljevic\nKina formirala logističkog giganta u državnom vlasništvu\n9. decembra 2021. Tomislav Jelesijević


MINISTAR POLICIJE: Obaveštavaćemo sudove i tužilaštva o svakom kršenju policijskog časa | Direkt.rs\nPočetna Društvo MINISTAR POLICIJE: Obaveštavaćemo sudove i tužilaštva o svakom kršenju policijskog časa\nMINISTAR POLICIJE: Obaveštavaćemo sudove i tužilaštva o svakom kršenju policijskog časa\nPotpredsednik Vlade i ministar unutrašnjih poslova Nebojša Stefanović oglasio se danas na svom zvaničnom tviter nalogu gde je pozvao sve građane da poštuju policijski čas, koji je, kako kaže, uveden da bi se sačuvali životi ljudi, dodajući da će policija intervenisati kao i do sada.\n„Važno je da ostavimo po strani političke i sve druge razlike i da svi poštuju mere Vlade Srbije. Policijski čas nije uveden da bi se neko sprečio da šeta, već isključivo da bi se sačuvalo zdravlje ljudi. Policija će nastaviti da obavlja svoj posao, kao i do sada. Policijski službenici će intervenisati, bez obzira na sve maliciozne komentare, dokumentovaće svaki slučaj i o tome obaveštavati nadležna tužilaštva i sudove, koji će odlučivati o daljem postupanju“, napisao je Stefanović na tviter nalogu.\nInače, već tri dana građani objavljuju snimke na društvenim mrežama na kojima se vidi da se grupe mladića u toku policijskog časa slobodno kreću kako bi organizovale protest protiv opozicije.\nSinoć je bivši poslanik i član Socijaldemokratske stranke Konstantin Samofalov objavio video snimak na gradilištu na Savskom vencu u Beogradu gde je organizovana slična akcija. Kako je rekao za Insajder, već dve noći zaredom nepoznate osobe, bez adekvatne opreme, u toku policijskog časa, borave na vrhu nedovršene zgrade. Kako je rekao, pre dve noći su na vrhu zgrade bez ikakve opreme imali razglas, dok su večeras podršku vlasti i protest protiv opozicije iskazali i paljenjem baklji. O tome je, kako se vidi na njegovom Tviter nalogu, obavestio i ministra policije Nebojšu Stefanovića objavljujući i adresu gradilišta.\nČinjenica je takođe da su ove akcije usledile kao odgovor na proteste građana koji se od 26. aprila organizuju širom Srbije kao bunt protiv vlasti.\nDo danas MUP nije odgovorio na brojna pitanja Insajdera u vezi sa ovom temom.


Više od 95 % nezaposlenih Roma u BiH | Diskriminacija.ba\nViše od 95 % nezaposlenih Roma u BiH\nPovodom Međunarodnog dana Roma u zgradi zajedničkih institucija u Sarajevu održana je konferencija na kojoj su prisustvovali članovi brojnih romskih udruženja kao i predstavnici zvaničnih institucija.\ndiskriminacija.ba, foto: Una Čilić i Aldin Fafulović\n"Bosna i Hercegovina je naša zemlja, nemamo druge, ja želim bolju budućnost za sebe i svoju djecu", istakla je Sumka Bučan direktorica organizacije CARE International Balkans, pročitavši jedan od citata sa fotografija koje su se danas nalazile u holu zgrade Parlamenta. "To je nešto što je bilo ko mogao reći o ovoj zemlji, bez obzira na naciju i vjeru, a kada to kažu Romi i Romkinje to ima posebnu težinu jer znamo da oni žive u nepovoljnijem položaju u odnosu na konstitutivne narode ili druge nacionalne manjine i na nama je zadatak da pokušamo da promijenimo to stanje," navela je Bučan.\nNa današnjoj konferenciji organizovanoj povodom Međunarodnog dana Roma, 8. aprila, Bučan je takođe istakla kako obilježavanje ovog dana predstavlja priliku da se podsjetimo na položaj Roma i Romkinja u Bosni i Hercegovini, da se podsjetimo šta je do sada urađeno na socijalnoj inkluziji romske populacije i da jedni druge još više motivišemo da radimo na inkluziji.\nKada je u pitanju napredak u oblastima koje su u Bosni i Hercegovini obuhvaćene Dekadom Roma, Indira Bajramović, jedna od članica Ženske romske mreže kao i Odbora Roma istakla je da su zapaženi rezultati u oblasti stambenog zbrinjavanja, nešto manje u oblasti obrazovanja, zdravstvene zaštite i zapošljavanja.\n"I dalje je više od 95 % Roma nezaposleno a većina preživljava prikupljajući sekundarne sirovine i radeći na crno. Nezvanično se procjenjuje da preko 50 % Roma nije uključeno u zdravstveni ili obrazovni sistem. Romska djeca zbog socijalne isključenosti napuštaju školovanje. U protekle dvije godine, brojne romske porodice otišle su u inostranstvo u potrazi za boljim životom. I danas neke romske zajednice žive bez struje, vode i ostalih komunalnih uvjeta," istakla je Bajramović.\nOrganizacije uključene u današnju konferenciju, takođe su iskoristile priliku i da izložbom fotografija, podsjete sve prisutne na uslove u kojima žive Romi u nekim zajednicama. "Naši volonteri su išli po romskim zajednicama i slikali stanje u njima i onda smo ih izradili i stavili prikladne poruke ispred njih. Ovo je prilika da pokažemo i ovima koji su na višim položajima i koji su donosioci zakona i promjena neka vide kakva je stvarna situacija, jer prosto sumnjam da imaju priliku da idu u zajednicu direktno," istakla je Aldijana Dedić iz Omladinske romske inicijative "Budi mi prijatelj" iz Visokog.\nKonferenciju su organizovali Odbor Roma, Ženska romska mreža u BiH i Ministarstvo za ljudska prava i izbjeglice. 8. april se obilježava od 1971. kada je organizovan prvi Svjetski kongres Roma, na kojem je romska populacija dobila svoju zastavu i himnu.


INICIJATIVA ZA VEĆE NADLEŽNOSTI GRADSKE OPŠTINE STARI GRAD – Stari grad\nStari grad » Vesti » INICIJATIVA ZA VEĆE NADLEŽNOSTI GRADSKE OPŠTINE STARI GRAD\nINICIJATIVA ZA VEĆE NADLEŽNOSTI GRADSKE OPŠTINE STARI GRAD\nOsmislivši program „Zajedno za vašu zgradu“, kao jedan od najkorisnijih projekata, koji direktno utiče na veliki broj stanovnika jedne lokalne zajednice, Gradska opština Stari grad je pokazala proaktivni stav i sposobnost da uoči realne probleme građana i nađe način da ih rešava. Raspisivanjem prvog konkursa za finansiranje radova na stambenim objektima Starog grada, opština je direktno počela da se bavi obnavljanjem zgrada, od kojih su mnoge stare i više od pola veka. Rečju, opština Stari grad je preuzelainicijativu da se bavi problemom kojim se niko nije bavio čitavih 50-60 godina.\nDanas, više od pet godina nakon što je ideja o akciji „Zajedno za vašu zgradu“ zaživela, inicijator samog projekta s ponosom može da kaže da je više od 900 starogradskih zgrada obnovljeno i uređeno zajedničkom saradnjom opštine i stanara.\n– Kada smo 2010. godine pokretali prvi konkurs, nismo ni sanjali da će u samo pet godina više od polovine stambenih zgrada na Starom gradu uzeti učešće u ovom programu. Izuzetno smo srećni što se zahvaljujući našoj upornosti da se ovaj program održi, komšijski duh širi Starim gradom – kaže Marko Bastać, idejni tvorac projekta „Zajedno za vašu zgradu“.\nNakon velikog uspeha projekta „Zajedno za vašu zgradu“, predstavnici opštine Stari grad su projektom „Zajedno za vašu fasadu“ pokušali da „izađu na crtu“ još jednom dugogodišnjem estetskom i bezbednosnom problemu Starog grada, a to je problem oronulih i dotrajalih fasada. Finansiranjem čak 80 % od ukupne vrednosti radova na obnovi fasada, rukovodstvo opštine je uz ogromnu podršku Starograđana, imalo nameru da izađe u susret stanarima koji žive u zgradama čije su fasade oštećene.\n– Iako su, po zakonu, za stanje stambenih zgrada odgovorni stanari, odnosno vlasnici stanova, mi smo programima „Zajedno za vašu zgradu“ i „Zajedno za vašu fasadu“ pomogli da Stari grad bude lepše, uređenije i bezbednije mesto za život. Ova dva programa su nastala jer smo uvideli da većina stanara u ovim teškim vremenima ne može samostalno da finansira potrebne popravke. Da se mi, Starograđani, nismo zajedno organizovali, uređenje zgrada i fasada ne bi bilo ni započeto –kaže Marko Bastać i objašnjava da je u izveštaju Državne revizorske institucije utvrđeno da opština više ne može da pomaže obnovu fasada i zgrada, jer prema tumačenju ove institucije na taj način podiže vrednost stanova, koji su u privatnom vlasništvu naših komšija. Za nas obnavljanje starogradskih fasada znači lepše zgrade i bezbednije ulice za pešake, a ne skuplji kvadrat stanova Starograđana. Popravkom liftova i elektro-ormara podižemo bezbednost u starim zgradama, a ne cene stanova – kategoričan je Bastać.\nZbog opasnosti da projekat „Zajedno za vašu zgradu“ bude ugrožen zbog pitanja nadležnosti, Marko Bastać je uz podršku velikog broja skupština stanara koje su učestvovale u programu „Zajedno za vašu zgradu“ pokrenuo Inicijativu za povećanje nadležnosti opštine Stari grad u oblasti uređenja i održavanja stambenih zgrada. Broj potpisnika ove inicijative svakodnevno raste, a svi koji bi želeli da se pridruže listi građana koji podržavaju ideju da se briga o Starom gradu prepusti Starograđanima mogu potpisati ovu inicijativu u kancelariji broj 7, na prvom spratu opštine Stari grad.\n– Ne želimo da dopustimo sebi da građanima na njihova pitanja i potrebe odgovaramo rečima „nismo nadležni“. Zbog toga ćemo nastaviti borbu za veće nadležnosti opštine Stari grad i to ne samo u oblastima održavanja zgrada, nego i u oblasti obrazovanja, zdravstva i kulture – poručio je Bastać i napomenuo da je sva ovlašćenja u vezi ovih životno važnih pitanja za našu opštinu i njene građane preuzeo grad Beograd, koji novac Starograđana raspoređuje u prigradske opštine i na nepoznate projekte. Nikada nećemo odustati od projekata koji povećavaju bezbednost života na Starom gradu! Zbog toga zahtevamo da se nadležnosti opštine povećaju, jer ko bolje zna šta je potrebno Starom gradu od nas Starograđana, koji ovde živimo i radimo – zaključio je član Veća opštine Stari grad Marko Bastać.\nOBRAZOVANJE, ZDRAVSTVO I KULTURA?\nObrazovne, zdravstvene i kulturne ustanove na Starom gradu i njihov rad nisu u nadležnosti opštine Stari grad, nego u nadležnosti odgovarajućih ministarstava i Gradske uprave grada Beograda. Ipak, opština Stari grad kontiunirano ulaže finansijska sredstva u obnovu starogradskih vrtića, srednjih i osnovnih škola. Takođe, rekonstrukcija Doma zdravlja je finansirana opštinskim sredstvima, kao i obnova i uređenje brojnih kulturnih ustanova na teritoriji opštine.\nPrevious PostPrevious NABAVKA RADOVA NA POPLOČAVANJU PROSTORA U ULICI MIKE ALASA OD BROJA 34 DO BROJA 54\nNext PostNext NABAVKA RADOVA NA IZGRADNJI DELA POTPORNOG ZIDA U ULICI TADEUŠA KOŠĆUŠKA 86


Outpost zaustavlja Firefoxa usled winlogon.exe\nwinlogon.exe sistem proces..\nCPU Usage 100%; winlogon.exe 99%\ninet20026 i winlogon.exe\nMyCity » Zaštita od zlonamernih programa -> Zaštitni programi » Outpost zaustavlja Firefoxa usled winlogon.exe\nPoslao: 31 Jul 2006 20:23\nKada hoću da pokrenem Firefox-a Outpost blokira browsera zato što je winlogon.exe (koji se nalazi u system32 folderu) menjao Firefoxovu memoriju. Da li je ovaj mali program normalan sastojak u windowsu ili je neki virus.\nPoslao: 31 Jul 2006 21:16\nPoslao: 01 Avg 2006 10:25\nHvala na pomoc\nDopuna: 01 Avg 2006 11:25\nDa li se može izbrisati ili na neki način blokirati winlogon exe. iz windowsa jer još uvek zaustavlja firefoxa.\nPoslao: 01 Avg 2006 11:58\nAli,zasto bi to radio,ako je to legalan windowsov proces (odnosno,ako se nalazi u folderu system32). Proveri da li je to legalan proces i dopusti mu da radi to sto hoce.\nPoslao: 01 Avg 2006 21:06\nAli ne mogu da ga pustim da radi to što hoće, jer mi stalno zaustavlja firefoxa. Kako mogu da izbegnem ovo?\nPoslao: 01 Avg 2006 22:41\nPa koliko sam shvatio,outpost ti blokira winlogon.exe (tacnije pretpostavljam da te je pitao pre toga i da si ti blokirao winlogon.exe da vrsi izmene na firefoxu). Pronadi rules za firefox u outpostu i ispravi ih,ako ne znas kako onda jednostavno izbrisi rules u outpostu za firefox i pokreni firefox ponovo i napravi nova podesavanja,ali ovog puta pravilno.\nIzvini sto ne mogu da budem detaljniji,davno sam prestao da koristim Outpost.\nPS.Obavezno proveri da li je winlogon.exe legalan windowsov proces,pa mu onda dozvoli da radi sta hoce.\nOvaj topic je pregledan 2661 puta\nUkupno su 764 korisnika na forumu :: 26 registrovanih, 2 sakrivenih i 736 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: 39mm, A.R.Chafee.Jr., Areal84, Bogoslov, bojank, djordje92sm, dragoljub11987, dragon986, ivica976, KUZMAR, lovac12, Milan A. Nikolic, ok, pedja.st, pein, sabros, samsung, Skywhaler, Snorks, StefanNBG90, suton, Toni, vasa.93, VJ, vladetije, yrraf


Fejsbuk je objavio pismo o namerama za svoju kriptovalutu 'Libra'\nBTC $ 35,922 ETH $ 2,233 XRP $ 0.79 BCH $ 571 EOS $ 4.62 DOGE $ 0.29\nFejsbuk je danas, 18. juna, objavio pismo o namerama za svoj dugo očekivani kripto i blokčein finansijski projekat.\nPrema objavi, Fejsbukov globalni stejblkoin nazvan “Libra” funkcionisaće na izvornom i skalabilnom “Libra” blokčeinu i biće podržan rezervom sredstava koja su navodno “osmišljena da mu daju suštinsku vrednost”.\nFejsbuk navodi da je softver koji implementira Libra blokčein otvorenog koda kako bi se stvorio otvoren i interoperabilan ekosistem finansijskih usluga i šire prihvatanje.\nNovom kriptovalutom upravljaće konzorcijum “Libra Association” koji će nadgledati razvoj ekosistema.\nNovčić će olakšati plaćanje širom različitih Fejsbukovih platformi, uključujući WhatsApp i Instagram, što novom novčiću daje potencijal da dostigne milijarde ukupnih korisnika na globalnom nivou.\nDanašnje objavljivanje tehničkih specifikacija novčića okončava nekoliko meseci spekulacija i izveštaja iz nepoznatih izvora o prirodi novčića i njegovom razvoju.\nTržišni analitičari pozdravili su razvoj kao veliki korak napred za usvajanje kriptovalute i Fejsbuk kao kompaniju. Spenser Bogart, generalni partner investicione kompanije Blockchain Capital iz San Franciska, rekao je:\n"Napori Fejsbuka u tom prostoru imaju potencijal da budu jedan od, ako ne i najznačajniji spoljni katalizatori za usvajanje bitkoina i kripta u istoriji ove tehnologije."\nNedavni izveštaji navode da će testnet za Fejsbukovu platformu Libra biti predstavljen kasnije ove sedmice. Fejsbuk je navodno dobio podršku od desetina firmi, uključujući platne servise kao što su Visa, Mastercard i PayPal, kao i od Uber-a.\nAnonimni izvor iz južnoameričke platforme za elektronsku trgovinu Mercado Libre rekao je za Cointelegraph Brazil da će kompanija integrisati Libru kao oblik plaćanja.\nVisa ulaže u još jedan kripto startap\nDirektor Ripla Garlinghaus zabrinut zbog efekta Fejsbukove libre\nFrancuska: Evropskoj uniji je potreban digitalni "EvroKoin" da se takmiči sa Librom


PRIČOM O VELIKOJ SRBIJI ĐUKANOVIĆ PRAVI VELIKU ALBANIJU | SRNA\nPRIČOM O VELIKOJ SRBIJI ĐUKANOVIĆ PRAVI VELIKU ALBANIJU\nBEOGRAD, 14. AVGUSTA /SRNA/ - Akademik Matija Bećković ocijenio je da crnogorski predsjednik Milo Đukanović, govoreći o "velikoj Srbiji" i o tome da Srpska pravoslavna crkva u Crnoj Gori "čuva infrastrukturu velike Srbije" stvara "veliku Albaniju".\n"Isto tako, oni koji nisu kršteni i nemaju ni crkvu, ni sveštenike ni vernike, a imaju volju da je imaju i onda da se ujedine. Da se ujedini ništa sa nečim što postoji. A taj koji to predlaže spada u ono što je u Zakoniku Valtazara Bogišića `nezvanovršenje tuđih poslova`", rekao je Bećković za "Blic".\n"Da se Tito toga setio, on bi, ipak, za episkopa te crkve odredio nekog od onih koji su rukovodili Golim otokom. Oni bi to efikasno proveli. Ili nekog iz Ozne. To bi bili prvi monasi u kožnim kaputima. Osim toga zašto autor te originalne ideje ne bi bio i vladika te crkve, pa da se i tradicija obnovi?", pita Bećković.\n"Sve što rade je pokušaj da se naduva prsla mašina. Oni razbuktavaju građanski rat misleći da su Crnogorci bili partizani i da su pobedili na čelu sa drugom Titom, a da su Srbi bili četnici i oni su izgubili i nemaju nikave veze sa Srbima. Oni misle da ratuju sa Srbima, a u stvari ratuju sa svojom braćom u istoj kući", rekao je Bećković.\n"Oni su se setili da Crnogorci nisu Srbi, a do te ideje nisu došli vrlo dosetljivi i lukavi i inteligentni Hercegovci. Tako da su se oni sada, kada im je to već palo na pamet lišili Njegoša, Marka Miljanova, Stefana Mitrova LJubiše, Gavrila Dožića, Amfilohija Radovića", rekao je Bećković.


Ukrajina ne planira uvoditi ograničenja na izvoz određenih poljoprivrednih proizvoda, odnosno ječma, kukuruza, uljane repice, soje, suncokretovog sjemena i suncokretovog ulja.\nIzvoz robe iz Bosne i Hercegovine u martu ove godine u odnosu na mart prošle godine pao je za više od 152 miliona KM, a gotovo je sigurno da će se ovaj trend nastaviti i u aprilu, objavile su Nezavisne.\nBiH je odobren izvoz jaja za preradu na tržište EU, čime će biti omogućen izvoz prehrambenih proizvoda koji sadrže jaja, dok se odobrenje izvoza konzumnih jaja očekuje do jeseni, saopšteno je iz Ministarstva spoljne trgovine i ekonomskih odnosa u Savjetu ministara u tehničkom mandatu.\nŠarović najavio izvoz 13.000 tona mesa u Tursku\nMirko Šarović, ministar vanjske trgovine i ekonomskih odnosa BiH danas je u izjavi novinarima na pitanje šta očekuje od potpisanog Sporazuma o slobodnoj trgovini između BIH i Turske, naglasio da samo potpisivanje nije dovoljno za realizaciju jer do toga treba završiti određene proceduralne radnje u objema zemljama.\nIzvoz iz BiH u prvom kvartalu iznosio je 2,771 milijardu KM, što je manje za 0,6 odsto nego u istom prošlogodišnjem periodu, dok je uvoz iznosio 4,611 milijardi KM, što je više za 4,7 odsto u odnosu na prvi kvartal lani.\nIzvoz jaja iz Hrvatske je u prošloj godini porastao za gotovo 133 odsto u odnosu na 2017, dok je uvoz bio manji za 28 odsto nego 2017. godine.\nMinistar spoljne trgovine i ekonomskih odnosa BiH Mirko Šarović rekao je danas da je BiH dobila i pisani izvještaj Inspekcije za hranu i zdravlje Evropske komisije o zadovoljavanju uslova za izvoz pilećeg mesa i proizvoda od pilećeg mesa u EU i da bi uskoro BiH trebalo da se nađe na listi zemalja iz kojih je dozvoljen uvoz ovih proizvoda u EU, javlja Srna.


Dobre navike: Remont, Goethe institut i Magacin - Dan u Beogradu\nNaslovna » Izlasci » Izložbe » Dobre navike: Remont, Goethe institut i Magacin\nAh Neša 21. maj 2018. Izložbe Postavite komentar\nŠetnja kroz savremenu umetnost Beograda poslednje majske subote obuhvatiće tekuće izložbe u galeriji Remont, galeriji Menjačnica Goethe institute u Beogradu i u prostoru nezavisnog kulturnog centra Magacin u Kraljevića Marka.\nZainteresovani će se družite sa umetnicima Tatjanom Strugar, Veljkom Lalićem i Borisom Burićem.\nProjekat „Dobre navike“ posvećen je svim ljubiteljima savremene umetnosti i drugim zainteresovanim građanima koji imaju potrebu i želju da poboljšaju svoj kvalitet života i da se na kreativan način upoznaju sa savremenim kretanjima u vizuelnoj umetnosti.\nŽelja organizatora je da se na ovaj način građanima, na stručan i jednostavan način, približi savremena umetnička praksa.\nOve godine „Dobre navike“ realizuju se u saradnji sa Goethe institutom u Beogradu.\nŠetnje započinju predstavljanjem tekuće izložbe u Remont galeriji (Maršala Birjuzova 7). Program je besplatan a preporuka je da se zbog ograničenosti grupa prijavite za šetnju do petka, 25. maja do 17.00 (remont@remont.net i 011/3223-406). (danubeogradu.rs)\nTagovidobre navike galerija remont gete institut izlasci izložbe magacin u kraljevića marka\nPrethodni Bioskop Cine Grand: Priča iz daleke galaksije\nSledeći Vasil Hadžimanov Band predstavlja novi album na Kalemegdanu


Izdvojeno 160 hiljada KM Ministar Gegić potpisao ugovore sa stipendistima Ministarstva za boračka pitanja TK - stipendije.ba\nMinistar Gegić potpisao ugovore sa stipendistima Ministarstva za boračka pitanja TK\nSrijeda, 30.05.2018. // Izvor: Vlada TK // Novost\nU organizaciji Ministarstva za boračka pitanja Tuzlanskog kantona danas je održana svečanost na kojoj su potpisani ugovori o dodjeli stipendija sa studentima koji su ostvarili pravo za akademsku 2017/2018 godinu.\nOve je godine za stipendiranje ukupno 889 studenata i 1034 učenika Vlada Tuzlanskog kantona izdvojila milion i 160 hiljada konvertibilnih maraka.\nSvečanosti potpisivanja ugovora prisustvovali su i premijer Tuzlanskog kantona Jakub Suljkanović i ministar za boračka pitanja Enes Gegić.\nČinjenica da je mnogo više studenata i učenika ispunilo uslove za stipendiranje, rekao je premijer Suljkanović obraćajući se prisutnima, podstakla je Vladu da poveća iznos sredstava koja su bila planirana. „Ovim, uz brojne druge programe podrške boračkoj populaciji, nastojimo vratiti barem mali dio tog duga koji nam je ostavljen", naglasio je premijer Suljkanović dodavši da su: „Današnja svečanost i uopšte dodjela stipendija potvrda je da se vrijedan rad i zalaganje uvijek isplate, i da će trud i rad uvijek biti prepoznati."\nMinistar Gegić naglasio je da su mladi ljudi koji su ostvarili pravo na stipendije zahvaljujući radu, zalaganju i uspjehu odabrani da budu stipendisti Ministarstva za boračka pitanja Tuzlanskog kantona među 2553 pristigla zahtjeva.


Na Instagram stranici predsednika Srbije Aleksandra Vučića, Budućnost Srbije, objavljen je spot o poseti Vašingtonu, boravku u Beloj kući i potpisivanju sporazuma Beograda i Prištine.\nSpot nosi naziv “Predsednik Vučić u dvodnevnoj poseti SAD”.\n“Srbija je naša zemlja, za nas najlepša i najbolja. Srpska delegacija ima važne ekonomske i bilateralne razgovore iza sebe. Hvala ljudima u Srbiji na podršci, brizi, što su verovali u svoju delegaciju i što vole svoju Srbiju”, navodi se u postu.\nU spotu mesta ima čak i i za vevericu koja jede keks, pogledajte:\nPingback: Poseta predsednika Vašingtonu ovekovečena i u spotu (VIDEO) - biznis24.rs


Četvrtak, 27. januar 2022. u 14:12\nU Kostajnici je danas održan sastanak regionalnog odbora boračkih organizacija regije Prijedor sa koga je poručeno da je potrebno jedinstvo unutar Boračke organizacije Republike Srpske kako bi se poboljšao status demobilisanih boraca.\nPredsjednik regionalnog odbora boračkih organizacija regije Prijedor Zoran Predojević rekao je novinarima da demobilisani borci žive bijedno i da nije riješen njihov status.\n“Samo kroz borački dodatak se može riješiti status demobilisanog borca, a ratnih vojnih invalida i porodica poginulih boraca usklađivanjem prava svake godine sa dešavanjima na tržištu, odnosno poskupljenjima”, istakao je Predojević.\nOn je dodao da boračke organizacije prijedorske regije nisu zadovoljne radom rukovodstva Boračke organizacije Republike Srpske.\n“Nismo zadovoljni radom rukovodstva Boračke organizacije koje na sva usta hvali ovo što je Vlada Republike Srpske na posljednjoj sjednici donijela, a to je povećanje boračkog dodatka od 4 odsto. Mi smatramo da to nije povećanje nego zakonsko usklađivanje sa troškovima potrošačke korpe”, kazao je Predojević i naglasio da se mora razgovarati sa predstavnicima resornog ministarstva i Vlade o povećanju prava boračkih kategorija.\nOn je rekao da regionalni odbor podržava radnu grupu oko nastojanja da se održi vanredna skupština Boračke organizacije Srpske na kojoj bi borci ove regije naveli čime nisu zadovoljni.\nIstakao je da je potrebno jedinstvo na nivou Republike Srpske i izbor novog rukovodstva Boračke organizacije kako bi se poboljšao status demobilisanih boraca.\nMiroslav Marinković predsjednik Boračke organizacije opštine Kostajnica rekao je da je saradnja ove organizacije sa opštinskom upravom bolja nego ranije.\nOn je naveo da demobilisani borci nisu zadovoljni svojim statusom, ali da su djeca poginulih boraca zaposlena i da je riješeno što se moglo riješiti, te da je završena kategorizacija boraca.\nPrema njegovim riječima ova organizacija ima oko 850 članova, a u proteklom ratu je učestvovalo oko 950 boraca sa područja opštine Kostajnica.


Home Vijesti DVA POZNATA GRADA U SRBIJI OBJAVILA: ‘Odsad struju kupujemo od HEP-a!’\nBy maxportalstu 24, 2017, 13:39 pm\nPoslije odluke srbijanskih gradova Kraljevo i Valjevo da na javnom natječaju za opskrbu strujom izaberu Hrvatsku elektroprivredu, Elektroprivreda Srbije i resorno ministarstvo poručili su upravama tih gradova da prije bilo kojeg aranžmana moraju platiti zaostale dugove nacionalnom dobavljaču, objavili su u petak beogradski mediji.\n“Kraljevo i Valjevo, kad je riječ samo o javnoj rasvjeti, neće moći promijeniti dobavljača dok ne izmire ukupne dugove prema prethodnome”, rekao je srbijanski ministar energetike Aleksandar Antić.\nOn je naglasio kako su Zakonom o energetici predviđene takve situacije i da zabranjuje promjenu dobavljača ako korisnik električne energije nije prethodno platio sve dugove za opskrbu strujom prethodnom dobavljaču, prenosi RTS.\nElektroprivreda Srbije priopćila je da Kraljevo duguje oko 380.000 eura, a Valjevo oko 336.000 eura.\nTržište za opskrbu električnom energijom u Srbiji je otvoreno već četiri godine, a EPS je kao ranije jedini dobavljač, zadržao 98 posto tržišta.\nRadio-televizija Srbije podsjeća kako je Hrvatska elektroprivreda nedavno priopćila da u Srbiji već opskrbljuje strujom jedno poduzeće te da će uskoro uslijediti isporuka električne energije i za dva srpska grada.\nU priopćenju HEP Energije navedeno je da se u Srbiji strujom opskrbljuje poduzeće “Cimos” te da je u završnoj je fazi i priprema isporuke električne energije za Kraljevo i Valjevo.


Raisinghost - kuponi i pogodnosti za: 2022\nHostAdvice Raisinghost recenzije Bonovi\nSvi Raisinghost kuponi su istekli, ali možete probati sa starim kuponima, obično rade\nPoslednji pokušaj: pre 272 dana, 16 sati i 13 minuta , ISTJEČE na: 31.12.2020.\nPoslednji pokušaj: pre 333 dana, 8 sati i 30 minuta , ISTJEČE na: 31.12.2020.\nPoslednji pokušaj: pre 528 dana, 21 sat i 51 minute , ISTJEČE na: 31.1.2021.\nPoslednji pokušaj: pre 374 dana, 14 sati i 42 minute , ISTJEČE na: 30.6.2021.\nPoslednji pokušaj: pre 208 dana, 9 sati i 24 minute , ISTJEČE na: 31.12.2021.


Dinamik i UNICEF za inkluzivna igrališta\nUticaj rekreacije i igre pomaže da se smanji izolacija dece sa smetnjama u razvoju i da se ona potpunije integrišu u život zajednice. Takođe, rekreacija i igra menjaju percepciju zajednice o deci sa smetnjama u razvoju, pomerajući pažnju sa njihovih smetnji u razvoju na njihove sposobnosti. Postoji mnogo dečijih igrališta u Srbiji, ali nijedno nije u potpunosti dostupno deci sa smetnjama u razvoju na način na koji ona mogu da provode vreme sa drugom decom učenjem, interakcijom i druženjem na ravnopravnoj osnovi. Postojeća igrališta onemogućavaju deci sa različitim vrstama fizičkih, čulnih i intelektualnih invaliditeta da imaju pravo iskustvo igre i učenja. Istovremeno, roditelji dece sa smetnjama u razvoju nerado odvode svoju decu na postojeća igrališta zbog visoke društvene distance, predrasuda i nerazumevanja od strane drugih roditelja, što predstavlja glavnu prepreku društvenoj inkluziji ovih mališana.


RTS :: Vuletić za RTS: Evropa radi na svoju štetu, moraće da se aktivira i Severni tok 2\nEkonomija Vuletić za RTS: Evropa radi na svoju štetu, moraće da se aktivira i Severni tok 2\npetak, 13. maj 2022, 08:10 -> 09:50\nVuletić za RTS: Evropa radi na svoju štetu, moraće da se aktivira i Severni tok 2\nVojislav Vuletić iz Udruženja za gas Srbije rekao je za RTS da Evropa radi sve na svoju štetu, i ako se ovako nastavi, moraće da se aktivira Severni tok 2, samo treba odluka "velikog brata" iz SAD da dozvoli Evropi da se ne smrzne preko zime. Cena koju ćemo ugovarati sa "Gaspromom" biće skoro dvostruko viša nego do sada, smatra Vuletić.\nRusija je juče ekspresno uzvratila kontrasankcijama na ukrajinsku blokadu jednog dela tranzita ruskog gasa. Blokirala je trideset jednog evropskog dobavljača ruskog gasa i više ne koristi gasovod Jamal koji doprema ruski gas preko Poljske u Nemačku.\nU Briselu kažu da pokušavaju da obezbede što veće količine gasa iz drugih izvora.\nUkrajina je zavrnula jednu tranzitnu trasu ruskog gas, Rusija saopštila da više koristi gasovod Jamal koji doprema gas preko Poljske.\nVojislav Vuletić iz Udruženja za gas Srbije rekao je, gostujući u Dnevniku RTS-a, da sve ovo praktično nije energetika već nekakva politika, a Evropi treba gas.\nNe zna zašto je Ukrajina to prekinula, a Rusi su kao kontrameru to uradili.\n"Ovo nema veze sa energetikom, Evropa sve što radi – radi protiv sebe i to je velika šteta", kaže on.\nZa dotok ruskog gasa ostali su gasovodi: Severni tok 1, Turski tok, Plavi tok, Balkanski tok.\nVuletić je rekao da ovi gasovodi nisu dovoljni da podmire potrebe Evrope jer je njihov kapacitet manji od potreba Evrope.\nVerovatno treba aktivirati Severni tok 2\n"U ovoj situaciji verovatno treba aktivirati Severni tok 2, koji je ispravan, dobro urađen, sa svim potrebnim papirima, samo treba odluka velikog brata iz SAD da dozvoli Evropi da se ne smrzne preko zime i da njena industrija radi kao prošle godine", ističe Vuletić.\nPrema njegovim rečima, ovi gasovodi nisu u stanju da zadovolje potrebe Evrope, neophodno da se preko Ukrajine ovo što je do sada išlo - ne da se zatvori nego da se još više povisi pritisak, da bi veća količina gasa došla jer je došlo vreme da se pune podzemna skladišta koja će biti važna preko zime.\n"Ako se ovako nastavi moraće da se aktivira Severni tok 2 da bi Evropa imala potrebne količine gasa", podvukao je Vuletić.\nRusija koristi gas onoliko koliko joj treba, i ima ga u dovoljnim količinama, navodi on.\n"Bojim se da se ne desi da se količine koje treba da idu u Evropu prebace na istok, u Kinu i zemlje u Aziji koje imaju veliku potrebu za gasom kao Evropa. Evropa i na taj način radi protiv sebe", ukazao je Vuletić.\nKompanije koje su "tapkaroši" dižu cenu gasa jer ga imaju u podzemnim skladištima, a pokrivaju ga sa visokim cenama. Ne može sa strane Evropa da dobije znatne količine koje su joj potrebne, rekao je Vuletić.\nO tečnom prirodnom gasu\nEvropa računa na tečni prirodni gas – takozvani LNG.\nProizvođači tog gasa Katar, Indonezija, Australija, SAD i Rusija nisu u stanju da obezbede onoliko koliko je svetu potrebno, najmanje da to obezbede Evropi.\nNajveći proizvođači imaju dugoročne ugovore sa Kinom, Japanom, Južnom Korejom o isporuci gasa. Te količine su angažovane, ne verujem da za sledećih deset godina je u stanju Evropa da pokrije potrebe tečnim gasom iz bilo kojih izvora, ponajmanje iz SAD.\nTržište i berze su odmah reagovali – gas je u jednom danu, juče, poskupeo čak 20 posto.\nVuletić kaže da se politika umešala u ekonomiju, energetiku, došli smo u situaciju da nepotrebno cena gasa ide sve više i više.\nPreprodavci gasa skladište ga u podzemnom skladištu i ako robe nema na tržištu dići će cenu.\n"Teško da Evropa može da dođe do neke količine gasa iz podzemnih skladišta kada se zatvara gas preko Ukrajine i Poljske i kada Rusija pravi neke aktivnosti protiv snabdevanja Evrope gasom", podvukao je on.\nOdgovarajući na pitanje može li biti jeftiniji, kaže da od njega Evropa nema koristi.\nSAD su obećale da će isporučiti Evropi 15 milijardi kubika gasa, to je 3 posto potrošnje Evrope.\nPodseća da je svetska proizvoda tečnog gasa 550 milijardi, a Evropa troši 500.\nZašto je Rusija uvela plaćanje u rubljama\nBilo bi potrebno da se sva svetska proizvodnja usmeri ka Evropi. To su samo lepe političke priče, istina je drugačija, kaže Vuletić.\nMaj je ključan za odluke evropskih zemlja za plaćanje gasa u rubljama. Poljska i Bugarska su pošto ne žele da plaćaju ruskom valutom prve ostale bez ruskog gasa.\nVuletić kaže da je Rusija uvela plaćanje u rubljama, ne zato što ne voli dolare ili evre – već što su SAD odštampale 15.000 milijardi dolara i podelile narodu (novac iz helikoptera).\n"Ako ugovorite posao za 10 godina, kao Orban za 15 godina unapred, iduće godine to nije ona suma para koja treba da se dobije za kvalitetnu robu koja se zove nafta ili gas", napomenuo je on.\nPodseća da je Evropa odštampala nekoliko hiljada milijardi evra i podelila svojim državama. To nije inflacija zato što nema ruskog gasa već zbog velike količine odštampanih para.\n"Rusija da ne bi štitila interese traži da se obračun vrši u njenoj valuti da ne bi imala štetu što štampaju nepokriven novac", objasnio je Vuletić.\nKolika će biti nova cena gasa\n"Srbijagas" je počeo pregovore o novom ugovoru i ceni ruskog gasa sa "Gaspromom".\nCena gasa koje ugovaramo sa "Gaspromom" biće viša jer se dosadašnja formula vezivala za cenu nafte, pretpostavlja se da će se formula menjati, da će se ubaciti berzanska cena, što će zavisiti od "Srbijagasa" i "Gasproma" kako se dogovore, objasnio je Vuletić.\nNaftna formula je do sada obuhvatila cenu od 270 dolara, nafta je bila 55 dolara za barel, a sada je preko 100 dolara.\n"Cena koju ćemo ugovarati biće skoro dvostruko viša nego do sada", zaključio je Vuletić.


Zamenik predsedavajućeg Odbora ruske Dume za odbranu seća se da je Alijansa pristala da ne ulazi dublje u pokrajinu, onda se umešala politika KADA se danas setim 1999. godine, srce mi se prosto skupi. Sa generalom Leonidom Gregorijevičem Ivašovom, tada glavnim vojnim predstavnikom Rusije pri NATO, vodio sam danima razgovore sa generalima Alijanse o poštenom dogovoru oko primirja na Kosmetu. Posao nam je olakšavalo >> Pročitaj celu vest na sajtu Večernje novosti << to što na terenu tadašnja Vojska Jugoslavije nije gubila rat. Do poslednjeg dana smo bili uvereni da ćemo uspeti u tome da Kosovo i defakto bude deo SRJ. Međutim, pod pritiskom Amerikanaca, u njihovom tradicionalnom stilu, situacija se preko noći promenila. Šef američke delegacije Stroub Talbot na kraju je predstavio sasvim drugačiji dokument koji je podrazumevao potpunu okupaciju Kosova od strane NATO snaga.Ovako se završetka bombardovanja naše zemlje, tog juna 1999, seća general pukovnik Viktor Zavarzin, čovek koji je uveo ruske padobrance na Kosmet. Danas zamenik predsedavajućeg Odbora ruske Dume za odbranu, Zavarzin prvi put za srpske medije govori o Maršu ruskih padobranaca u našu pokrajinu. U ekskluzivnom razgovoru za "Novosti" objašnjava da je "desant iz Bosne bio iznuđeno rešenje", odgovor Moskve i Generalštaba VJ na činjenicu da su Amerikanci uspeli da pritisnu srpsku stranu u pregovorima da odustane od rešenja koje je prethodno "vojno usaglašeno u Moskvi, Bonu, Parizu i prema kome bi i VJ uz NATO ostala na Kosmetu". Kompletan intervju pročitajte u štampanom izdanju “Večernjih novosti” u nedelju 14. juna\nKurir: RUSKI GENERAL ZAVARZIN O JURIŠU NA SLATINU NATO je trebao da ima DRUGU LOKACIJU! Planirali su i NAPAD na RUSKE snage\nIzvor: Večernje novosti, 14.Jun.2020, 09:19\nZamenik predsedavajućeg Odbora ruske Dume za odbranu seća se da je Alijansa pristala da ne ulazi dublje u pokrajinu, onda se umešala politika KADA se danas setim 1999. godine, srce mi se prosto skupi. Sa generalom Leonidom Gregorijevičem Ivašovom, tada glavnim vojnim predstavnikom...


Gorenje će zaposliti 1000 radnika u novoj proizvodnoj hali | Kolubarske\nGorenje Valjevo (foto: Đorđe Đoković)\nGorenje će zaposliti 1000 radnika u novoj proizvodnoj hali\nFabrika Gorenje Valjevo postaće evropski centar za rashladnu tehniku Hisense Grupe, najavljeno je iz slovenačke kompanije koja je od prošle godine u većinskom vlasništvu kineske Hisense Grupe.\nKako je najavljeno, od 1. aprila ove godine kompletna proizvodnja rashladnih uređaja biće preseljena iz Velenja u Valjevo, a u planu je izgradnja nove proizvodne hale na prostoru nekadašnje fabrike Elind, koju je Gorenje kupilo pre pet godina.\nNekadašnje fabrike Elind (Foto: Đorđe Đoković)\nDirektor fabrike Gorenje u Valjevu Simon Kumer rekao je da će izgradnja nove proizvodne hale - fabrike, kapaciteta 750 hiljada rashladnih uređaja godišnje, početi tokom ove godine, u probni rad bi trebalo da bude puštena u oktobru sledeće godine, dok bi "proizvodnja u punom kapacitetu krenula krajem 2020. godine". Prema najavama u novoj fabrici biće zaposleno 1000 radnika.\nKumer je rekao da je u toku izrada projekata, tako da još uvek nije poznata tačna vrednost investicije novog proizvodnog pogona, ali ono što je izvesno jeste da će proizvodnja rashladnih uređaja u Valjevu biti duplirana.\nSimon Kumer (Foto: Đorđe Đoković)\nOn je naveo da je u fabrici Gorenje Valjevo prošle godine proizvedeno 670 hiljada aparata, a vrednost investicija je bila oko 770 miliona dinara. Ostvaren je prihod od 17,5 milijardi dinara od prodaje rashladnih uređaja na tržištima Nemačke, Holandije, Rusije, Češke, Slovenije, Hrvatske, Srbije...\n- Fabrika Gorenje Valjevo zapošljava od 1300 do 1400 ljudi, zavisno od sezone, a od sledećeg meseca u fabrici će biti zapolseno još 200 radnika, kada kompletna proizvodnja rashladnih uređaja bude preseljena iz Velenja u Valjevo. Proizvodnja je prekinuta krajem prošle godine, za preseljenje linije iz Slovenije u Valjevo i pokretanje proizvodnje potrebno je oko tri meseca, tako da će do 1. aprila taj posao biti okončan. Tada će na čelo fabrike doći novi direktor Dejan Milutinović, mašinski inženjer iz Beograda, što je prvi put za 13 godina, koliko postoji Gorenje u Valjevu, da je direktor iz Srbije, a ne iz Slovenije. To je znak velikog poverenja u lokalni menadžment – rekao je aktuelni direktor Simon Kumer.\nProizvodni pogon Gorenje Valjevo (Foto: Gorenje Valjevo)\nProsečna januarska plata u fabrici Gorenje Valjevo iznosila je 52.000 dinara, a preko 90 posto zaposlenih je angažovano u proizvodnji. U decembru prošle godine potpisan je trogodišnji kolektivni ugovor između kompanije Gorenje Srbija i Samostalnog sindikata metalaca Srbije - Sindikata Gorenje Valjevo i Asocijacije slobodnih i nezavisnih sindikata - Sindikata ASNS Gorenje Valjevo.\nStanka Pejanović, član uprave Gorenja, kaže da je načinjen snažan iskorak potpisivanjem kolektivnog ugovora na tri godine sa konkretnim uslovima, od kojih su neki više nego što zakon nalaže.\n- Ovo je prvi kolektivi ugovor zaključen na nivou kompanije i predstavlja sporazum dve strane, za razliku od Pravilnika o radu koji jednostrano donosi i menja sam poslodavac. Za radnike fabrike i predstavnike sindikata on znači veća prava, a za sve strane i dodatnu sigurnost. Predstavlja i dobru osnovu za nastavak društvenog dijaloga i garant dugoročne društvene stabilnost i budućih investicija - rekla je Pejanović.\nNovine koje donosi kolektivni ugovor odnose se na povećanje osnovne plate, regresa, naknade za topli obrok, godišnje usklađivanje plate za procenat porasta maloprodajnih cena u Srbiji u prethodnoj godini, dodatne dane godišnjeg odmora za različite kategorije zaposlenih, plaćeno odsustvo, noćni rad i rad u vreme praznika, dodatno osiguranje...\nGorenje je izuzetno posvećeno i brizi o zaštiti životne sredine poštujući najviše evropske standarde i regulativu u ovoj oblasti, uz adekvatno upravljanje otpadom i racionalno korišćenje resursa, naglašavaju iz uprave Gorenja.\nUprava (Foto: Đorđe Đoković)\nKao društveno-odgovorna kompanija, Gorenje je prethodne četiri godine u Valjevo uložilo 220.000 evra kroz podršku lokalnim sportskim klubovima, kulturnim institucijama, dobrotvornim organizacijama i pojedincima.\nIz Gorenja najavljuju da će u narednom periodu, pored otvaranja novih radnih mesta, nastaviti da unapređuju program prakse za srednjoškolce i studente, koji će biti u prilici da steknu neophodno iskustvo, uz mogućnost daljeg profesionalnog i ličnog razvoja upravo u Gorenju.\nGorenje je jedan od vodećih evropskih proizvođača kućnih aparata, ima više od 11000 zaposlenih i posluje u preko 90 zemalja sveta.\n- Prošlogodišnjim strateškim vlasništvom sa Hisense Grupom, liderom u proizvodnji elektronike i aparata za dom na azijskom tržištu, postavili smo temelje za još snažniji razvoj. Ovo partnerstvo omogućiće pristup novim tržištima i podsticaj stvaranju novog proizvodnog portfolija, uz očuvanje i jačanje prisutnosti strateški važnih proizvoda i brendova Gorenje Grupe na postojećim i budućim tržištima - rekla je Stanka Pejanović, članica uprave Gorenja, i dodala da se u skladu sa daljim razvojnim planovima očekuje i unapređenje poslovanja u Srbiji.


Košarkaški klub Mega Mozzart » MEGA U PETAK ZA PRODUŽETAK FINALNE SERIJE SA ZVEZDOM\n– Ponoviću neke bazične stvari, ali koje su opet jako bitne za predstojeću utakmicu, kao što su bile i za prethodnu. Intenzitet kontakta, ne samo u odbrani, već i u napadu, mora da bude na najvišem mogućem nivou. Mi smo juče u pojedinim trenucima kada smo i uspeli da napravimo uspešnu odbranu, padali na osnovnim stvarima kao što su skokovi u napadu i sa tih 10 kojih su imali u prvoj četvrtini, utakmica je otišla u pogrešnom smeru za nas. Kontakt, obavezna kontrola skoka i da u svakom trenutku što se tiče napada, da znamo šta hoćemo i da ne uđemo u ritam Zvezde, jer to onda neće biti dobro po našu ekipu. U svakom slučaju, trebamo da izvučemo pouke iz prethodne utakmice i da se pokažemo u boljem svetlu, pre svega, energetski da izgledamo bolje,\n– Očekuje nas druga utakmica finalne serije. U prvoj nismo dobro odreagovali od samog početka utakmice, gde je Zvezda nametnula svoj ritam i tu se jasno videlo da su cele godine igrali jake utakmice u Evroligi. Na svakoj posedu, na svakom skoku u napadu su bili brži, odlučniji i agresivniji od nas i to je od samog starta napravilo veliku razliku na njihovu stranu. Nismo sebe doveli u situaciju da možemo da igramo smislene i organizovane napade, dok su sa druge strane oni izgradili samopouzdanje skokovima u napadu i pretvorili ih u dosta pogođenih šuteva za tri poena. Verujem da će u petak igrati isto ili vrlo slično kao u prvoj utakmici, a naša prva i osnovna stvar je da im odgovorimo na pravi način, da budemo čvršći u kontaktu, bolji u zagrađivanju, da ne gubimo glavu i da ulazimo u napade sa jasnom idejom i ciljem kako da dođemo do poena. Ukoliko uspemo u tome, možemo da očekujemo drugačiju utakmicu u odnosu na prvu. Moramo da napravimo veliki iskorak u mentalnom pristupu utakmici i čvrstini sa kojom ćemo se sigurno suočiti, moramo da toga budemo svesni, da prvo to ispravimo pa ćemo da vidimo za dalje,\nUtakmica Mega Soccerbet – Crvena zvezda mts se igra u petak 11. juna od 20 časova u Hali Mega Factory bez prisustva publike, uz direktan prenos na TV Arena Sport.


Drugim riječima, Telekom proaktivno radi na tome da svojim korisnicima omogući pristup 5G mreži, većim brzinama i superiornom korisničkom iskustvo i prije nego što se stvore uslovi za implementaciju 5G mreže u cijeloj zemlji i u punom kapacitetu. Podsjećanja radi, Crna Gora još uvijek čeka na stvaranje regulatornih i tehničkih uslova za implementaciju 5G mreže na nivou države, kada će se kroz aukciju spektra operatorima na raspolaganje staviti 3.5 GHz-ne frekvencije.\nKao dio Deutche Telekom grupe – koja je 5G mrežu pustila ili testirala u većini zemalja u kojima posluje, od Njemačke, preko Hrvatske i Austrije, do SAD – Crnogorski Telekom na raspolaganju ima znanje i tehnologije koje mu omogućavaju da u kratkom roku reaguje na zahtjeve tržišta i korisnika, ističu iz ove kompanije.\n„Pripreme za testiranje realizujemo sa partnerima iz kompanije Ericsson Nikola Tesla koji su obezbijedili opremu po svim tehnološkim i bezbjednosnim standardima Evropske unije – 5G mreža dostupna je u 24 od 27 zemalja EU – a kako bi testiranje mreže proteklo neometano i u skladu sa svim domaćim propisima, blisko sarađujemo sa Agencijom za elektronske komunikacije (EKIP). Telekom tako ne samo što će biti prva kompanija koja je testirala 5G mrežu u više gradova, već ćemo nastaviti da radimo na tome da korisnicima pružimo maksimum koristeći tehnologiju koja nam je na raspolaganju, pripremajući se naravno i za komercijalno puštanje 5G mreže kada se za to stvore neophodni preduslovi. Tehnologija se razvija toliko brzo da se vrijeme primjene i prihvatanja novih tehnologija mora drastično smanjiti ukoliko ne želimo da kao zemlja i društvo izgubimo korak sa svijetom, u kojem 5G postaje standard i uslov bez kojeg nema razvoja privrede i ekonomije“, poručila je Dina Cibulskaja, izvršna direktorica Crnogorskog Telekoma.\nIz Telekoma podsjećaju da na razvoju sopstvene 5G mreže i pripremama za njeno dovođenje u Crnu Goru rade već nekoliko godina. Pripreme za 5G započeli su unapređivanjem 4G mreže, kada su prvi u Crnoj Gori u mobilnoj mreži postigli brzine od 925 Mbps, dvostruko veće od prethodno izmjerenih u našoj zemlji.\nPostizanjem ovih rekordnih brzina u realnim uslovima i na uređajima dostupnim korisnicima, Telekom je demonstrirao kapacitete svoje mobilne mreže i otišao korak dalje u unapređenju korisničkog iskustva.\nMreža pete generacije korisnicima će u budućnosti donijeti brzine i do nekoliko gigabita po sekundi, bolju povezanost, komunikaciju ne samo između mobilnih i pametnih uređaja, već i između automobila, kućnih aparata, industrijskih pogona...\nPita li nas (gradjane) iko hoćemo li da nam bazne stanice pravite na svakih 500m kroz naselja da bi u perspektivi imali pokrivenost.... Meni ne treba 5G a vjerujem ni velikoj vecini gradjana, jer ovo nije osmišljeno radi potreba običnog čovjeka.


Katarina Simeonov Arhiva - Far\nPočetnaPosts Tagged "Katarina Simeonov"\nKatarina Simeonov Tag\nVIDEO: OŠ “Hristo Botev” realizuje projekat “Mladi učenici prihvataju socijalnu inkluziju i socijalno uključivanje”\nOsnovna škola “Hristo Botev” iz Dimitrovgrada uključena je u realizaciju projekta iz Erasmus plus programa koji nosi naziv “Mladi učenici prihvataju socijalnu inkluziju i socijalno uključivanje”. Nosilac projekta je fondacija “Prosveta” iz Sofije, Republika Bugarska. Direktorka osnovne škole “Hristo Botev” Katarina Simeonov je istakla da je\nProjekat za odgovornu vlast Američke agencije za međunarodni razvoj USAID i opština Dimitrovgrad omogućili su učenicima dimitrovgradske osnovne i srednje škole da po prvi put učestvuju u javnoj raspravi o budžetu grada za narednu godinu. Leopold Rolinger, ispred Projekta za odgovornu vlast koji sprovodi USAID je\nJedan učenik petog razreda Osnovne škole “Hristo Botev” u Dimitrovgradu pozitivan je na koronavirus, potvrdio je u telefonskom razgovoru za FAR dr Robert Petrov, direktor Doma zdravlja. Petrov kaže da se situacija pomno prati i apeluje na osoblje škole i sve đake da se kao\nNa osnovu nove naredbe Opštinskog štaba u Dimitrovgradu, dopisa Školske uprave Niš i predloga za izmenu operativnog plana nastave, donet je zaključak da se nastava u osnovnoj školi “Hristo Botev” i gimnaziji “Sveti Kirilo i Metodije” odvija onlajn. To su za FAR potvrdili direktori ovih


U Foči sutra velika vježba Civilne zaštite- na djelu gliseri, skuteri, helikopter -\nU Foči sutra velika vježba Civilne zaštite- na djelu gliseri, skuteri, helikopter\nRepublička uprava Civilne zaštite Srpske održaće sutra u Foči pokaznu vježbu „Drina 2018“ u kojoj će učestvovati oko 100 članova specijalizovanih republičkih jedinica i fočanskih spasilačkih službi.\nGeneralna proba održana je danas, a vježba se sastoji iz više simuliranih akcija i obuhvata spasavanje lica iz saobraćajne nesreće pri prevozu hemijskih sredstava, zatim iz automobila koji je sletio u minsko polje, spasavanje utopljenika i njegovu vertikalnu evakuaciju iz vode na most, spasavanje lica sa krova poplavljenog objekta pomoću helikoptera, te kosom i vertikalnom evakuacijom sajlama uz ispumpavanje vode sa pumpom kapaciteta 12.000 litara vode u minuti.\nU vježbi će učestvovati teritorijalne vatrogasne jedinice iz Banjaluke i Foče, deminerski sektor i snage za brza dejstva Republičke uprave, specijalizovana jedinica za zaštitu i spasavanje pod vodom i na vodi, Gorska služba spasavanja, volonteri Crvenog krsta i medicinsko osoblje fočanskog Doma zdravlja, a koristiće se vatrogasna vozila, gliseri, skuteri na vodi, helikopter, sanitetska vozila.\nDirektor Uprave Mile Međed rekao je da vježba treba da pokaže da su spasilačke jeinice obučene i opremljene u skladu sa evropskim standardima i propisima.\n„U vježbi su zastupljeni scenariji koje imamo u stvarnosti, kao što su poplave, traganje za utopljenicima, spasavanje sa visina, upotreba pumpi visokog kapaciteta“, rekao je Međed.\nOn se zahavalio načelniku opštine Foča Radisavu Mašiću na velikoj podršci.\nMeđed je najavio da će prije vježbe biti održana i svečana akademija u Gradskom pozorištu u Foči na kojoj će biti uručena priznanja i zahvalnice ljudima koji su pomogli razvoj sistema zaštite i spasavanja, a najveća priznanja- zlatne značke, biće uručena predsjedniku Srpske Miloradu Dodiku i premijerki Željki Cvijanović.


Ostrvski derbi na Bosforu: Liverpul želi reprizu istanbulske bajke, Čelsi da pokaže snagu - Vijesti.me\nFinale u Istanbulu je istorijsko, jer će ga prvi put suditi žena - Francuskinja Stefani Frapar Edit\n2756 pregleda 0 komentar(a)\nNavijači Liverpula u Istanbulu (Foto: HUSEYIN ALDEMIR)\nSlaviša Živaljević 14. avgust 2019, 11:25\nPrvi evropski trofej u sezoni - Superkup Uefe, večeras ide na Ostrvo. Za veliki pehar boriće se prvak Evrope Liverpul i osvajač Lige Evrope Čelsi, večeras u 21 sat na “Vodafon areni - Bešiktaš parku” u Istanbulu.\nLiverpul je apsolutni favorit, jer je Čelsi bio lišen mogućnosti da pojača ekipu u prelaznom roku, a sa druge starne “plavce” su napusti igrači vrijedni čak 213 miliona funti.\n- Superkup Evrope će biti moj prvi evropski meč kao treneru Čelsija, a nikada ga ni kao igrač nisam osvojio. Taj trofej je veoma važan za klub i učinićemo sve da ga osvojimo. Znamo, rival će nam biti moćni Liverpul, i moraćemo da odigramo do krajnjih granica - kazao je Frenk Lampard, trener Čelsija.\nČelsi je u sezoni startovao porazom od čak 4:0 na “Old Trafordu”, dok je Liverpul pokazao sjajnu igru i formu u Superkupu Engleske, u kojem je penalima izgubio od Mančester sitija.\nU prvenstvu je bio ubjedljiv protiv Noriča (4:1).\n- Superkup Evrope? Samo učešće u tom finalu je znak velike klase ekipe i ostvarenih ciljeva - osvojenih trofeja. Sa nestrpljenjem iščekujem početak utakmice. Tačno je da sam rekao nakon osvajanja Lige šampiona da je to samo početak velikog puta, ali da bi ga nastavili moramo ostati ‘gladni’ uspjeha. Nemam ni najmanju sumnju da su moji igrači ‘gladni’ novih trofeja. Očekujem vrhunski fudbal u čudesnom gradu - kazao je trener Jirgen Klop, uz aluziju na slavnu istoriju kluba ispisanu u jednom od najšokantnjih finala Lige šampiona sa Milanom u Istanbulu 2005, kada su “redsi” osvojili pehar nakon tri gola minusa na poluvremenu.\nFinale u Istanbulu je istorijsko, jer će ga prvi put suditi žena - Francuskinja Stefani Frapar. Ona je sudila i finale ženskog Mundijala ove godine, a imaće i iste pomoćnice - zemljakinju Manuelu Nikolosi i Mišel O’Nil iz Irske.


U Sloveniji oko 1.500 novih slučajeva, preminulo 39 osoba\nTanjug 22. decembra 2020. 12:53\nLJUBLJANA – U Sloveniji je potvrđeno novih 1.474 slučaja korona virusa, a od posledica te infekcije preminulo je 39 osoba, saopštila je danas vlada te zemlje.\nKako navodi STA, broj novoobolelih koji je prijavljen za ponedeljak manji je nego pre nedelju dana.\nTestirano je 5.765 osoba, a udeo pozitivnih na korona virus iznosi 25,58 odsto, objavilo je Ministarstvo zdravlja na svom portalu za praćenje epidemije, a prenosi Hina.\nPortparol vlade Jelko Kacin rekao je jutros na konferenciji za novinare da su danas u podatke koji uključuju samo PCR testiranja dodati i rezultati brzog antigenskog testiranja, pa je prema ažuriranim podacima u poslednja 24 sata sa 7.416 testiranja potvrđeno 1.504 novih zaraza, s time da je udeo pozitivnih testova 20,27 posto.\nU bolnicama se trenutno nalazi 1.261 obolelih od korona virusa, jedan manje nego dan ranije, a od toga je njih 207 teže obolelih koji se leče na odeljenjima za intenzivnu negu, rekao je Kacin.\nOn je dodao da je u ponedeljak u bolnice primljeno još 134 obolelih.\nU više gradova u Sloveniji jutros je počelo dobrovoljno i besplatno testiranje građana brzim antigenskim testovima kineske proizvodnje, a kako navodi Hina, interes građana je veliki, pa se u Ljubljani čekalo u redu ispred mobilne jedinice za testiranje u centru grada na Kongresnom trgu.\nTakva „masovna“ testiranja obavljaće se idućih dana u 13 gradova, gde je incidencija virusa izraženija, s ciljem da se otkrije što više asimptomatskih slučajeva i uspori širenje virusa.\nMobilne ekipe za testiranje delovaće idućih nekoliko dana, a nakon toga će se se nabavljeni testovi osigurani proteklih dana usmeriti prema domovima za starije i zdravstvenim ustanovama, gde je takvo testiranje u nešto manjem opsegu obavljano i ranije.


Crna Gora uvodi titulu počasnog predsjednika\nCrnogorska vlada usvojila je na današnjoj sjednici predlog Zakona o predsjedniku Crne Gore, kojim je, pored ostalog, definisano uvođenje titule počasnog predsjednika, kao i formiranje Generalnog sekretarijata predsjednika sa većim brojem zaposlenih, saopštili su zvaničnici.\nPrema tom predlogu zakona, titula počasnog predsjednika namijenjena je šefovima države kojima je prestao mandat na toj funkciji, rekla je ministarka uprave Suzana Pribilović novinarima nakon sjednice vlade.\n„Imajući u vidu ostvareni puni međunarodni subjektivitet od obnavljanja državnosti 2006. godine, poštovanje i vrednovanje države i njenih institucija ukazala se potreba normativnog uređenja pitanja koje se odnose na uslove za obavljanje funkcije Predsjednika Crne Gore, kao i prava predsjednika po prestanku funkcije u skladu sa pozitivnim uporednim praksama”, rekla je crnogorska ministarka.\nNovim zakonom, titulu počasnog predsjednika imaće dosadašnji trostruki uzastopni predsjednik, Filip Vujanović, koji će po tom osnovu imati zaradu u visini 70 odsto njegove predsjedničke plate I primaće je do penzije ili zasnovanja novog radnog odnosa.\nPribilović je navela da su zakonom predviđena i određena prava koja predsjednik dobija po prestanku funkcije, kao što je sticanje počasnog naziv “Bivši predsjednik Crne Gore” i pravo da prisustvuje državnim svečanostima.\n„Dok bude obavljao neku drugu funkciju, to pravo ne ostvaruje, ali ga nakon prestanka te funkcije može ponovo ostvariti“, objasnila je Pribilović, koja je navela da sepo prvi put se zakonom uređuje institucija Predsjednika Crne Gore, utvrđuju njegova prava za vrijeme obavljanja funkcije, uređuje način obezbjeđivanja materijalnih i drugih uslova za obavljanje funkcije kao i organizacije i rad službe koja pruža stručnu i tehničku pomoć u radu predsjednika.\nOna je navela da će Posebnim aktom o sistematizaciji biti utvrđen broj novih radnih mjesta za potrebe Generalnog sekretarijata Predsjednika.\nAnalitičar Sergej Sekulović smatra da predlog Zakona o predsjedniku “olakšava poziciju budućeg predsjednika i štiti autoritet institucije šefa države, omogućavajući mu da ima jaku i funkcionalnu službu”.\n“Međutim, osnovno pitanje je zašto se predlaže samo Zakon o predsjedniku, iako je potrebno uraditi i Zakon o Vladi i Zakon o Skupštini”, rekao je Sekulović Glasu Amerike, ocjenjujući da je “neophodno pravno zaokružiti sve tri institucije”.


VBS – Uspešno završena jedna od najkompleksnijih SAP implementacija u regionu VBS – Uspešno završena jedna od najkompleksnijih SAP implementacija u regionu – Personal magazin\nS&T Serbia je uspešno završila projekat SAP ERP implementacije u „Valjaonici Bakra Sevojno“ i kompaniji East Point Metals. Valjaonica Bakra Sevojno (VBS) posluje u okviru internacionalne East Point Grupe –…\nValjaonica Bakra Sevojno (VBS) posluje u okviru internacionalne East Point Grupe – sa sedištem na Kipru, koja se, pored metala, bavi i nekretninama, inženjeringom i brokerskim uslugama. S obzirom na raznorodnost delatnosti East Point-a, internacionalni karakter (poslovanje u Srbiji, Rusiji, Nemačkoj,…) kao i broja članica ove grupe (preko10), bilo je neophodno uvesti jedan sveobuhvatni informaciono-poslovni sistem koji će uspešno integrisati poslovne procese VBS-a i svih ostalih pripadajućih kompanija East Point Metalsa.\nValjaonica bakra Sevojno je stoprocentni osnivač četiri društva ograničene odgovornosti, a osnovnu delatnost Valjaonice bakra Sevojno čine prerada bakra i legura bakra u standardne poluproizvode. Najveći deo proizvoda se plasira na inostrano tržište, ukupno 87%, od čega čak 57% na tržište Zapadne Evrope.\nMožemo slobodno reći, na osnovu broja i vrste funkcionalnih modula, da je ovo sigurno bio najkompleksniji projekat ove vrste u regionu u poslednjih nekoliko godina. Vrednost ovog projekta[P.V.1] bila je veća od milion evra, a sistem ima 200 korisnika, što su takođe jasni pokazatelji njegovog obima i značaja.”\nVBS – Uspešno završena jedna od najkompleksnijih SAP implementacija u regionu was last modified: November 6th, 2013 by Redakcija\nERPS&T-SerbiaSAPSnTValjaonica bakra SevojnoVBS


BF Goodrich 225/50 R17 G-FORCE Winter\nNaslovna > Teme > Toyota privremeno obustavlja proizvodnju\nToyota privremeno obustavlja proizvodnju\nToyota se pridružila kompanijama FCA, Ford, Renault i VW odlukom o privremenoj obustavi rada u svojim pogonima u Evropi....\nToyota je odlučila privremeno obustaviti rad u svojim pogonima baziranim u Evropi, zabog trenutne pandemije virusa korona. U svojoj izjavi, japanska kompanija je navela niz razloga za zatvaranje pogona: širenje virusa, povezane mjere potpune izolacije i zatvaranja koje se sporovde na cijelom kontinentu, pad prodaje i probleme sa nabavkom materijala.\nProizvodni pogon u Francuskoj je već zatvoren, a sada prestaju sa radom i fabrike u Velikoj Britaniji. Takođe, obustava rada je objavljena i u pogonima baziranim u Češkoj Republici i Poljskoj. Prema riječima proizvođača, nije kompletno osoblje poslato kućama, jer će pojedini radnici ostati raditi na određenim mjestima kako bi se osiguralo nesmetano ponovno pokretanje linija za proizvodnju.


A. J. 17. januara 2022. 13:11\nPušači ovih dana gledaju nove cene cigareta, paklica je skuplja po 10 dinara, a oni koji do sada nisu promenili cenovnike to će uskoro i da urade. Tako će najjeftinija paklica koštati 290 dinara, a ona skuplja i do skoro 600, piše Blic.\nUz njega se na cenu cigareta zaračunava i proporcionalan akciza od 33 odsto,koja bi trebalo da ostane i u naredne četiri godine nepromenjena. Na sve to se dodaje i PDV, pa zbog uvećanih državnih nameta, proizvođači će povećati cenu za 10 dinara zbog čega će najjeftinije zadovoljstvo pušače koštati 290 dinara a oni koji vole kvalitetniji duvan, moraće iz džepa da izdvoje i 570 dinara.\nPo tim standardima treba očekivati da će pušači u Srbiji za tri godine cenu svog uživanja plaćati isto kao oni u zemljama EU. Za naše prilike u nekim državama, poput Irske gde za paklicu cigareta treba izdvojiti i 9 evra, to je izuzetno skupo. Ipak,u drugim državama je duvan jeftiniji pa tako se u Austriji prosečna cena po paklici kreće 5,1 evro, u Češkoj 3,53, Mađarskoj 3,90 , Sloveniji 3,69 a u Italiji 4,90 evra dok je u Bugarskoj samo 2,5 evra.\nSve u svemu, u naredne tri godine pušači će sve skuplje plaćati svoj užitak, pa je realno očekivati da 2025. godine srpske cene duvanskih proizvoda dostignu evropske.


Virtuelna realnost u doba pandemije - Sputnjik Srbija\n20:32 17 Maj 2021\nVirtuelna realnost u doba pandemije\n21:30 12.01.2021 (osveženo 21:51 12.01.2021) Preuzmite kraći link\nU večerašnjoj emisiji „Tehnogram“ tražimo odgovore na pitanja: Da li tehnološke kompanije stvaraju novu virtuelnu realnost? Gde je najveća primena virtuelne realnosti kao tehnologije? Kako muzeje i galerije u Srbiji posetiti uz pomoć novih aplikacija? Šta su trendovi, a šta rizici kod primene nove tehnologije?\nVirtuelna realnost i proširena realnost su tehnologije koje postoje dugi niz godina, ali čini se da su u jeku pandemije dobile najviše na značaju. Poseta muzejima i turističkim destinacijama u vreme virusa korona, danas je fizički praktično onemogućena dok se putem računara ili mobilnih telefona putem par klikova možemo naći na različitim krajevima sveta.\nO ovoj temi u emisiji „Tehnogram“ govori Vitomir Jevremović, osnivač kompanije „Vr All Art” i „Digital mind”.\nVoditelj emisije je Marko Nikolić, a moći ćete da je gledate i na našem portalu i Jutjub kanalu.\nTehnogram: Vitomir Jevremović\n20:12 Porez na kriptovalute: U Srbiji počinje primena Zakona o digitalnoj imovini\n19:58 Zaključci samita Brdo-Brioni bez stava o promeni granica


Finale Jr.NBA 2022 – Lige Košarkaškog saveza Srbije\nDošli smo do samog kraja pete sezone Junior NBA lige Srbije. Kao svake godine kraj je rezervisan za Finalni dan koji predstavlja krunu ovog jedinstvenog takmičenje. Finalni dan je zakazan za sredu, 22.06.2022.godine na terenima KK Crvena zvezda na Kalemegdanu, u Beogradu.\nNajpre će se od 15:30 u finalu Crvene lige sastati dečaci i devojčice iz ekipe NEW YORK KNICKS Majka Jugovića iz Beograda sa vršnjacima iz ekipe ATLANTA HAWKS Danilo Kiš iz Beograda. Od 16:30 na programu je finale Plave lige u kojem će se sastati ekipe BROOKLYN NETS Đura Danučić iz Novog Sada i CHARLOTTE HORNETS 2. oktobar iz Zrenjanina. Pored utakmica za plasman, biće organizovana i individualna takmičenja koja su na programu od 17:30. I ove godine organizujemo tri takmičenja: takmičenje u veštinama za dečake, takmičenje u veštinama za devojčice i takmičenje u šutiranju. U individualnim takmičenjima mogu učestvovati predstavnici svih ekipa, bez obzira na plasman njihove ekipe tokom lige ili u završnici. Za 19:00 je zakazana utakmica za 3.mesto, nakon koje slede finala individualnih takmičenja.\nVeliko finale ovogodišnje Junior NBA lige Srbije na programu je od 20:45.\nCeo dogadjaj će moći da se prati uživo OVDE.\nNajuspešnije ekipe i pojednice očekuju pehari i zanimljive nagrade. Očekujemo dolazak predstavnika košarkaških operacija NBA, predstsvnika KSS, naših bivših NBA igrača i reprezentativaca.\nŽelja nam je da što više naših igrača i košarkaških radnika prisustvuje ovom događaju kako bismo još jednom svi zajedno ulepšali deci ovo takmičenje, dali im podstrek za dalji rad, bavljenjem košarkom i sportom uopšte.\nPrvi profesionalni ugovor – Luka Vudragović\nKomisija za takmičenje KSS u skladu sa Registracionim pravilnikom KSS, član 59.-61., ovim putem...


April 2019. – Općina Vogošća\nU organizaciji OU Aktiva 2014 u Semizovcu je završen Tradicionalni prvomajski malonogometni turnir „Semizovac 2019“ na kojem je učestvovalo 16 ekipa. U finalu su se sastali Vogošća Veterani i Relax Vogošća, a bolji su bili Veterani koji su golovima Vedada […]\nSportska dvorana u Semizovcu i ove godine bila je domaćin saobraćajno-obrazovnog takmičenja koje se 23. put održalo u organizaciji Auto-moto kluba KS. Cilj takmičenja je razvijanje saobraćajne kulture kod učenika, usvajanje znanja iz saobraćajnih propisa, te unapređenje cestovne bezbjednosti djece. […]\nU organizaciji Udruženja planinara FBiH na lokalitetu Motke održana je četvrta po redu manifestacija „Planinarska roštiljada – sarajevski ćevap“. Uz igru i pjesmu i neizbježnu bh. kuhinju planinari i ljubitelji prirode pokazali su spremnost i vještinu u pripremanju ćevapa. Najbolji […]\nNa lokalitetu Kremeša izvršeno je uništavanje pronađenih minsko-eksplozivnih sredstava prilikom realizacije deminiranja projekta MSP „Kremeš“ na području općine Vogošća. Uništeno je ukupno 55 protivpješedijskih mina, 6 NUS-ova i 2 KB-a pronađenih u proteklom periodu prilikom izvođenja ciljanih istraga. Na ovom […]\nSnimak sjednice možete vidjeti/preuzeti sa linka : https://www.youtube.com/watch…\nMuska seniorska karate reprezentacija Bosne i Hercegovine je prvak Balkana! Pobjedama nad reprezentacijama Bugarske 3:0, Srbije 2:1 i Turske 3:1 osvojili su tituli prvaka Balkana. Reprezentacija BiH je bila u sastavu: Anes Congo KK Champion Ilidza, Mensur Djozic KBS ORKKA […]\nU prostorijama kluba Omladinskog udruženja „Aktiva 2014“ obavljen je žrijeb parova Tradicionalnog prvomajskog malonogometnog turnira „Semizovac 2019“. Na ovogodišnjem turniru učestvuje 16 ekipa a titulu prošlogodišnjeg pobjednika brani MNK Sajmir Tihovići.Turnir počinje u nedjelju 28. aprila utakmicama osmine finala, a […]\nU organizaciji CIK BiH, OSCE-a i Vijeća Evrope održana je konferencija za sve općinske i gradske izborne komisije. Tema konferencije bili su uglavnom izazovi izbornog procesa a iznjedrila je četrdesetak zaključaka o unapređenju ovog procesa koji će ujedno poboljšati rad […]


RTS :: Dostavljeno veštačenje o smrti gardista\nHronika Dostavljeno veštačenje o smrti gardista\nponedeljak, 10. nov 2008, 15:47 -> 16:17\nDostavljeno veštačenje o smrti gardista\nIstražnom sudiji Okružnog suda u Beogradu dostavljen nalaz i mišljenje veštaka o okolnostima pod kojima su, pre četiri godine, u Beogradu ubijena dvojica gardista. Prelević: Pucala treća osoba.\nVeštačenje je obavljeno u okviru pretkrivičnog postupka, koji se vodi radi utvrđivanja okolnosti pod kojima su, prilikom vršenja patrolne službe, nastradali vojnici.\nVeštačenje, sa nalazom i mišljenjem veštaka Ljubiše Dragovića iz SAD, biće dostavljeno Okružnom tužilaštvu u Beogradu na dalje postupanje, po čijem je poredlogu i obavljeno, kao i oštećenima i njihovim pravnim zastupnicima, navodi se u saopštenju Okružnog suda.\nDragoviću je predmet dostavljen u maju ove godine. U saopštenju suda se navodi da je reč je o vrsnom stručnjaku u oblasti forenzičke patologije i neuropatologije, koji se nalazi na čelu Odeljenja za forenzičku patologiju i medicinska istraživanja Okruga Mičigen u SAD.\nDragović je određen za veštaka u tom predmetu, nakon što je Laboratorija FBI Kvantiko obavestila sud da nije u mogućnosti da obavi traženo sudsko medicinsko veštačenje "po naredbi istražnog sudije Okružnog suda u Beogradu".\nLaboratorija FBI je obrazložila da nema stalno zaposlene stručnjake tog profila i da i sama u takvim situacijama angažuje veštake sa njihove zvanične liste. Ta laboratorija prethodno je obavila sudsko medicinsko veštačenje za naš sud, a veštak balističar te laboratorije Stiv Kasper isključio je mogućnost da su dvojica nastradalih gardista izvršila samoubistvo.\nKasper je, putem video konferencijske veze koja je uspostavljena iz zgrade Okružnog suda u Beogradu, u okviru usmene dopune svog nalaza i mišljenja, naveo da su "svi hici, izuzev jednog, u vojnike ispaljeni sa rastojanja od oko 3,35 metara".\nPrelević: Vojnike ubila treća osoba\nAdvokat Boža Prelević izjavio je agenciji Beta, da je veštačenje američkog eksperta iz oblasti sudske medicine Ljubiše Dragovića, u slučaju pogibije vojnika u kasarni Topčider, pokazalo da je vojnike ubila treća osoba.\n"Njegov nalaz je u potpunosti utvrdio nalaz i mišljenje nezavisne komisije i na taj način, nadam se, okončao celu rašomonijadu oko utvrđivanja onoga šta se tamo desilo", rekao je Prelević koji je bio na čelu nezavisne komisije.\nPrelević je rekao da se nada da će državni organi posle tog veštačenja krenuti u potragu za učiniocem i da se postupak neće dalje razvlačiti.\nBez odgovora i posle četiri godine\nGardisti Dragan Jakovljević i Dražen Milovanović poginuli su 5. oktobra 2004. godine prilikom vršenja patrolne straže u kasarni Topčider.\nPosle pogibije vojnika, 2004. godine, nekadašnji Vojni sud sproveo je istražne radnje, a veštaci koje je angažovao zaključili su da je Jakovljević ubio Milovanovića, a onda pucao u sebe.\nNezavisna komisija, koju je potom inicirao Visoki savet odbrane državne zajednice SCG, koju je predvodio advokat Božidar Prelević, obavila je novi uviđaj, eshumaciju leševa, sprovela sudsko medicinsko i balističko veštačenje i zaključila da je gardiste ubila "treća" osoba.\nPosle ukidanja vojnih sudova, predmet je dospeo u Vojno odeljenje Okružnog tužilaštva u Beogradu. Na predlog tužilaštva, u martu 2005. godine, istražni sudija Okružnog suda u Beogradu obavio je novi uviđaj na okolnosti položaja gde su pronađeni vojnici u trenutku pogibije u odnosu na spoljne ograde i na okolnost ulaza i izlaza iz objekta posebne namene "Karaš".\nUbrzo posle toga, u junu 2005. godine, tužilaštvo je zatražilo i treće "superveštačenje" stranih veštaka balističara, koje su obavili veštaci laboratorije "Kvantiko".\nStanišiću i Stamatoviću produžen privremeni boravak na slobodu


Otvoren konkurs za volontiranje u programu obrazovanja – Aktivizam\n“Centar za integraciju mladih” otvara konkurs za volontere na poziciji terenskih radnika/ca i volontere podrške u učenju u okviru Programa obrazovanja. Ukoliko želite da naučite principe terenskog rada i rada u neformalnim naseljima sa decom koja su u riziku da postanu deca uključena u život i/ili rad na ulici i steknete praktično iskustvo uz mentorsku podršku – ovo je program za vas!\nTerenski rad: rad u samim naseljima sa decom i porodicama: vođenje dece u obrazovnu ustanovu i nazad, medijacija između ustanove i porodica, motivacija dece i roditelja, organizovanje i vođenje na vannastavne aktivnosti (radionice, pozorište, ZOO vrt, igrališta i sl.), rad na pribavljanju dokumentacije, prećenje u institucije (policija, Dom zdravlja, Centar za socijalni rad), usmereni razgovori i podrška roditeljima i slično. Angažman obuhvata 4 sata nedeljno, odnosno dva izlaska na teren. Tereni su svakog radnog dana u 7:20, 11:20 ili 15:30, pri čemu se terenski radnici odlučuju za dva koje im najviše odgovaraju i koji ne moraju biti u istom danu. Teren traje u proseku sat do sat i po vremena. Osim toga obavezno je prisustvo na terenskim sastancima svake druge nedelje. Ova pozicija podrazumeva stalnu mentorsku podršku na terenu, obuku u prvih mesec dana volontiranja, kao i niz fakultativnih obuka i radionica.\nPodrška u učenju: podrazumeva radionice sa prvacima na domaćim zadacima i savladavanju školskog gradiva, kreativne radionice, praćenje postignuća dece, kao i različite vannastavne aktivnosti u dogovoru sa stručnim timom i roditeljima. Radionice su vikendom u prepodnevnim časovima i angažman takođe obuhvata 4 sata nedeljno – dve radionice u jednom danu ili po jednu oba dana vikenda, kao i obavezne timske sastanke na dvonedeljnom nivou.\nkonkurs, terenski rad, volontiranje\nKonkurs za rešavanje pitanja od javnog interesa u lokalnim zajednicama


„Heroji radničke klase“ premijerno na Berlinskom filmskom festivalu - MediaSfera\nNova režija Miloša Pušića, film „Heroji radničke klase“ koji je nastao uz podršku Filmskog centra Srbije i u kome glavnu ulogu tumači naša proslavljena glumica Jasna Đuričić, odabran je da bude deo prestižnog programa „Panorama“ koji je sastavni deo Berlinskog filmskog festivala. Berlinski međunarodni filmski festival osnovan je 1951. godine i jedan je od tri najznačajnija filmska festivala A kategorije.\nU okviru programa „Panorama“ prikazuju se nezavisni i art-haus filmovi na kontroverzne teme, kao ostvarenja sa inovativnom estetikom. Film „Heroji“ donosi priču o grupi ilegalnih građevinskih radnika koji, ostavljeni bez novca i osnovnih prava, pokušavaju da se suprotstave svojim šefovima.\nTagoviBerlinski filmski festival film Heroj radničke klase Miloš Pušić premijera


„Napori da se ova marštuta blokira pod maskom ‘kažnjavanja Rusije za Navaljnog’ predstavljaju tipičan primer nelojalne konkurencije“\n„Spoljnoobaveštajna služba Rusije primećuje veliku aktivnost nekih zapadnih zemalja u razvijanju takozvanog ‘slučaja Navaljni’. Sve je uočljivije da je jedan od glavnih ciljeva ove kampanje ‘Severni tok 2’“, rekao je Nariškin.\nOn je dodao da je zatvaranje „Severnog toka 2“ izuzetno važno za Vašington kako bi povećao isporuku prirodnog tečnog gasa u Evropu.\n„Napori da se ova marštuta blokira pod maskom ‘kažnjavanja Rusije za Navaljnog’ predstavljaju tipičan primer nelojalne konkurencije za evropsko tržište gasa. Za Vašington je izuzetno važno da zatvori ovaj projekat koji dovodi u pitanje planove Bele kuće za povećanjem isporuka američkog gasa u Evropu“, objasnio je Nariškin.\nNariškin je istakao da su u tom kontekstu indikativni pozivi američkog predsednika Donalda Trampa Nemačkoj da se povuče iz „Severnog toka 2“, izjave državnog sekretara Majka Pompea o uključivanju gasovoda u novu verziju zakona o suprotstavljanju američkim protivnicima putem sankcija i pretnje nekoliko republikanskih senatora rukovodstvu nemačke luke Mukran.\nfoto: © RIA Novosti / Sergeй Mamontov/ vostok.rs\nBrnabić saopštila imena ministara u novoj Vladi Srbije\nMandatarka za sastav nove Vlade Republike Srbije Ana Brnabić saopštila je danas posle sednice Predsedništva Srpske napredne stranke imena ministara u novoj Vladi.\nErdogan SAD-u: Mi nismo plemenska država, mi smo Turska\nTurski predsednik Redžep Tajip Erdogan ponovio je da njegova zemlja neće podleći jeziku američkih pretnji, zahtevajući od Ankare da napusti ruski sistem PVO S-400. "Preduzeli smo korake za kupovinu F-35,...\nMinistarstvo zdravlja Vlade Republike Srbije saopštilo je da je u Srbiji u poslednja 24 časa testirano 4.739 osoba, a zabeleženo je 614 novoobolelih od koronavirusa.\nPutin: Sarađujemo sa SAD-om uprkos našim brojnim kontradikcijama u mnogim oblastima\nKremlj je generalno zadovoljan saradnjom sa Sjedinjenim Američkim Državama u borbi protiv terorizma, rekao je ruski predsednik Vladimir Putin za TV kanal "Rusija 1", prenose RIA Nov


Čižov: Predlog o razgraničenju Kosova mogao bi da uspe, ali... - Sputnjik Srbija\nČižov: Predlog o razgraničenju Kosova mogao bi da uspe, ali...\n13:21 20.03.2019 Preuzmite kraći link\nPredlog o razgraničenju Kosova mogao bi da uspe, ali to može da stvori presedan za druge zemlje u regionu u kojima značajan deo stanovništva čine Albanci, izjavio je Vladimir Čižov, ambasador Rusije u EU.\nU intervjuu za grčki list Katimerini, on je, govoreći o Prespanskom sporazumu Atine i Skoplja, izjavio da je njime narušen Ustav Makedonije, referendum proglašen nevažećim, predsednik ga nije potpisao, a sada EU tvrdi da to treba da bude primer za rešavanje sličnih problema.\n"Prvo na šta pomislite je Kosovo. Kosovo je, usput, veoma komplikovano pitanje. Ako uspeju da se dogovore, predlog o razgraničenju bi mogao da uspe. Ali to može stvoriti presedan koji bi mogao dovesti do problema i u Severnoj Makedoniji, gđe značajan deo stanovništva čine Albanci", rekao je Čižov.\nOn je dodao da je video neke mape Velike Albanije, u koju je uključen i značajan komad Grčke.\n"Te zemlje smo poznavali bolje nego što su ih znale zapadne članice EU. Znači, znali smo da je u nekim od tih zemalja ideja o pridruživanju i EU i NATO-u bila u velikoj meri vođena željom da se što više udalje od Rusije", rekao je Čižov i dodao da se ne mogu birati svoje roditelje, ni komšije.\nGovoreći o navodnom mešanju Rusije u američke predsedničke izbore 2016. godine, kao i predstojeće izbore za Evropski parlament, Čižov je rekao da je "teško komentarisati nepostojeće stvari", kao i da Rusija kao država nikada ne interveniše u unutrašnje poslove drugih zemalja, pa čak ni Venecuele.\nOdgovarajući na pitanje novinara da li vidi "početke kraja Putinove ere", s obzirom na smanjenje njegove popularnosti, rekao je da je popularnost predsednika Rusije vođena tokom događaja i da je sada "normalnija".\n"Mislim da mu to ne smeta previše. To je njegov poslednji mandat, on ne mora da brine o svom reizboru", dodao je Čižov.


Hodabahši i Stanić osvojili medalje za Srbiju prvog dana EP u tekvondou - Olimpijski komitet Srbije\nHodabahši i Stanić osvojili medalje za Srbiju prvog dana EP u tekvondou\nPrvog dana Evropskog prvenstva u tekvondou koje se održava u Sarajevu pod zastavom Srbije osvojene su dve medalje. Prvo je Mahdi Hodabahši osvojio zlatnu medalju u kategoriji preko 80 kilograma, a zatim je Novak Stanić osvojio srebrno odličje u kategoriji do 56 kilograma.\n-Izuzetno sam srećan zbog osvojene zlatne medalje pogotovo što je ovo prvo takmičenje za mene u nacionalnom timu Srbije. Bili su ovo izuzetno teški mečevi, ali imao sam vrlo jasan cilj ispred sebe – zlatnu medalju. Drago mi je što smo opet krenuli sa takmičenjima, i nadam se da ću osvojiti jop mnogo medalja u narednom periodu. Hvala celoj ekipi, mom treneru Draganu Joviću i naravno svima iz TAS-a na podršci – istakao je evropski šampion Mahdi Hodabahši.\n– Posle 22 god konačno muško zlato na Evropskom prvenstvu i posle 10 god još jedno srebro na istom takmičenju. Mahdi Hodabahši je ovim zlatom potvrdio naša verovanja u kvalitet koji poseduje i ovim putem se zahvaljujemo ministru sporta Vanju Udovičiću na pomoći Mahdiju za dobijanje našeg državljanstva. Novak Stanić je prvi put na EP za seniore i svoju uspešnu juniorsku karijeru ovim rezultatom je najavio da će još bolji biti u seniorima. Devet meseci nismo imali takmičenja i ovo je za ceo sport važno, krenulo se i to sa medaljama. Imali smo peh sa korona virusom i jedan deo reprezentacije nije mogao da učestvuje jer još nisu spremni za ovakav šampionat. Sutra su devojke i nadamo se da će i one napraviti dobar rezultat što se nekako uvek od njih očekuje. Imamo jak tim i želim im svu sreću – istakao je Dragan Jović.\n–Borbe su bile izuzetno teške ali pored svega, moj trener Peđa, koji je od šeste godine uz mene, i ja, uspeli smo da osvojimo srebrnu medalju na Evropskom prvenstvu u olimpijskim kategorijama.Posebno želim da se zahvalim celoj reprezentaciji i svima iz TK Azija koji su mi pružili apsolutnu podrsku– Istakao je 17-godišnji vicešampion Evrope Novak Stanić.\nIzvor: Tekvodno asocijacija Srbije\nMilica Mandić i Tijana Bogdanović uglas: Spremne smo za Tokio!\nTekvodistkinje koje su našoj naciji donele mnogo radosti medaljama na Olimpijskim igrama u…\nSrbija je osvojila prvu zlatnu medalju na Olimpijskim igrama u Tokiju! Kao i…\nVaterpolo i tekvondo reprezentacije Srbije večeras su letom preko Istanbula otputovale u Japan…


Први квантни инструмент - ELEMENTARIJUM\nNa sastanku partnera na projektu Quantum Music u Ljubljani predstavljen je prvi kvantni instrument\nU Ljubljani je od 9. do 11. septembra održan treći sastanak partnera na projektu Quantum Music. Sastanku su prisustvovali predstavnici Muzikološkog instituta, Centra za novu umetnost (CENU) i Centra za promociju nauke iz Srbije, Danske škole scenskih umetnosti u Kopenhagenu i domaćini iz ljubljanskog Kino Šiška.\nNa sastanku je predstavljen prvi kvantni instrument, koji će svoju premijeru imati za vreme Keyboard Days festivala od 18. do 20. novembra u Beogradu u organizaciji CENU sa saradnicima (Kolarčev narodni univerzitet, CPN). Kompletno projektovanje i izradu kvantnog instrumenta realizovao je tim inženjera iz Srbije, na čelu sa profesorom Draganom Novkovićem i LP Duom (Sonjom Lončar i Andrijom Pavlovićem) kao delom ovog kreativnog tima, uz stručnu podršku Vlatka Vedrala, profesora kvantne fizike na Univerzitetu u Oksfordu, i tima kvantnih fizičara iz Centra za kvantne tehnologije Nacionalnog univerziteta u Singapuru.\nKvantni instrument funkcioniše na taj način što u realnom vremenu prati vibraciju svake žice klavira ponaosob, utiskujući tako „uhvaćenu“ informaciju u laser kojim se vrši pobuda Boze Ajnštajnovog kondenzata, stanja u kome atomi funkcionišu kao sasvim poseban fenomen.\nIstražite više o projektu Quantum Music.


Crnogorski vojnici švercovali kokain vojnim brodom @ InfoBijeljina \nCrnogorski vojnici švercovali kokain vojnim brodom\nPodgorica - Crvena Interpolova potjernica raspisana je za Nikšićaninom Dejanom Rovčaninom, kojeg Specijalno tužilaštvo tereti da je bio jedan od organizatora pokušaja šverca 60 kilograma kokaina vojnim brodom “Jadran”, a kao jedan od vođa kriminalne grupe označen je i državljanin Srbije Vladimir Račić, koji je nedostupan crnogorskim vlastima.\nVojna policija i Specijalni policijski tim, u saradnji sa Specijalnim državnim tužilaštvom, spriječili su slanje kokaina vrijednog više miliona evra i 19. aprila uhapsili dio organizovane kriminalne grupe. Na spisku osumnjičenih našli su se podoficir Vojske Crne Gore Duško Radenović, Tivćanin Radomir Ostojić i stariji vodnik Miloš Kulić, koji je odlučio da istražiteljima ispriča saznanja i kome je dodijeljen status svjedoka saradnika. Prikupljeni dokazi razotkrivaju da su Rovčanin i Račić tokom 2018. na teritoriji Crne Gore i drugih država organizovali kriminalnu organizaciju i da su lično i preko drugih pripadnika vrbovali više osoba koje su prihvatile članstvo radi sticanja nezakonite dobiti i moći. Kako se sumnja, zadaci Račića i Rovčanina bili su da daju uputstva i naredbe saradnicima, izvršavaju krivična djela, vrbuju članove, obezbjeđuju vozila za izvršenje krivičnih djela i nabavljaju kriptovane mobilne telefone, drogu, oružje i municiju.\nPrema navodima iz istrage, podoficir Radenović i vodnik Kulić bili su zaduženi za preuzimanje 56 paketa sa 60 kilograma kokaina. Pošiljku sa drogom su, kako se osnovano sumnja, preuzeli dva dana prije hapšenja i iste večeri utovarili na brod “Jadran”. Oni su 17. aprila, po nalogu Račića, iz vozila koje je bilo parkirano ispred jednog lokala u Tivtu preuzeli pet ranaca u kojima se nalazila droga i veća količina vatrenog oružja, a zatim su tovar smjestili u drugi automobil, vlasništvo Radenovićeve bivše supruge.\nSlijedeći kriminalni plan, osumnjičeni Radenović i Kulić su tim vozilom došli do broda “Jadran” na kojem su službovali kao vojna lica. Radenović je tri ranca sa kokainom spakovao u dvije vojne torbe koje je potom unio na “Jadran”. Rance sa drogom Radenović je, kako se sumnja, smjestio u spavaonicu broda ispod kreveta i u jednom od vojničkih ormarića, a nakon toga ponovo je otišao do vozila, odakle je uzeo još dva ranca sa kokainom i sakrio ih u vojničke ormariće zajedno sa dva pištolja izbrisanih serijskih brojeva i 52 komada municije.\nPrema nalogu Račića, Radenović je drogu trebalo da preda za sada neidentifikovanim članovima ove organizacije u Turskoj, nakon što bi jedrenjak uplovio u luku Istanbul, a članovi organizacije u Turskoj trebalo je da preuzmu kokain i plate istom količinom heroina koji je Radenović trebalo na isti način da vrati u Crnu Goru.\nVeza sa Šarićem\nDejan Rovčanin i Vladimir Račić imaju dosije i osuđivani su zbog šverca droge. Račić važi za jednog od najbližih saradnika Darka Šarića, kojeg su srpske vlasti osudile na 15 godina zatvora zbog šverca kokaina.


Završena 61. Međunarodna dunavska regata u Starom Slankamenu – RTV Centar Srem\n27/07/2016 rtvcentarsrem Društvo, Inđija 0\nUčesnici 61. Međunarodne dunavske regate boravili su u Starom Slanakmenu gde im je pored smeštaja tradicionalno organizovan izlet i svečani prijem na kojem su razmenjeni pokloni i iskustva predstavnika zemalja učesnica i lokalne samouprave. Ove godine u Banju je stiglo više od 100 kajakaša iz svih delova Evrope kao i jedan takmičar iz Australije.\nLjubomir Zečević stigao je iz Murske Sobote (Slovenija) u Stari Slankamen. On drugi put vesla sa kajakašima u okviru Dunavske regate i kaže da zadovoljan onim što je video do sada, pogotovo na delu puta kroz našu zemlju.\nUčesnici 61. Međunarodne dunavske regate krenuli su 18. juna iz nemačkog grada Ingolštad i 02. septembra stižu na krajnje odredište a to je gradić Sveti Đorđe u Rumuniji na Crnom moru. Vesla se ukupno 73 dana a tokom svog puta , kako kaže Dejan Jovanović, organizator regate iz Kajakaškog saveza Srbije, obići će ukupno 61 naseljeno mesto. Do sada su prošli kroz Budimpeštu, Beč i Bratislavu a odmah nakon Starog Slankamena sledeća stanica je Beograd.\nPredstavnike zemalja učesnica po tradiciji na svečanom prijemu ugostili su predstavnici Turističke organizacije opštine Inđija i lokalne samouprave. Ispred Opštine prisutnima se obratio Marko Gašić, pomoćnik predsednika i razmenio poklone sa učesnicima Regate.\nPodsećamo, ove godine u Regati učestvuju kajakaši iz 11 evropskih zemalja, dok je jedan učesnik iz Australije a najmlađa veslačica ima svega 11 godina.\nInđija: Letnji program za decu u biblioteci „Dr Đorđe Natošević“


Radost fudbalera Rome\n"Vučica" je na "Frujuliju" došla do osmog uzastopnog trijumfa u Kalču i jasno pokazala rivalima da ne odustaje od borbe za titulu.\nPoveli su gosti već u 15. minutu kada je Salah prosledio loptu do Džeka kome nije bilo teško da zatrese mrežu i prekine golgeterski post u Seriji A.\nSpaleti je povukao pravi potez uvođenjem Pjanića i bolju igru Roma je krunisala u nastavku. Bosansko-hercegovački vezista je posle samo četiri minuta na terenu sjajno proigrao Florencija koji se pobrinuo za 2:0, da bi poraz Udinezea ublažio Fernandeš u samom finišu.\nNaš vezista Zdravko Kuzmanović igrao je od 78. minuta za Udineze.\nRoma sada ima 59 bodova, dok je vodeći Juventus osam koraka ispred.\nI drugi rimski tim je slavio, jer je Lacio ispratio Atalantu sa Olimpika sa dve lopte u mreži.\nMiroslav Klose je zaigrao kao u najboljim danima - nemački veteran se u strelce prvo upisao pošto je Mauri dobro istrčao kontru, da bi trijumf nebesko-plavih overio u sudijskoj nadoknadi na asistenciju Andersona.\nNijedan od tri naša igrača, ni Dušan Basta, ni Sergej Milinković-Savić kao ni Filip Đorđević nisu bili u protokolu.\nIguain je dao 27 golova za Napoli u Seriji A ove sezone\nNapoli ima svog Ronalda i Ibrahimovića i zove se Gonzalo Iguain. Argentinski špic je precizan iz penala u 23. minutu i odneo je ceo plen sa gostovanja Palermu.\nBio je to Iguainov 27. prvenstveni gol ove sezone, po čemu se izjednačio sa Ibrom i Kristijanom kao vodeći strelac u top pet evropskih šampionata.\nNaš napadač Uroš Đurđević igrao je za Palermo od 53. minuta umesto Đilardina.\nFjorentina je ostala bez pobede i u trećem uzastopnom meču, pošto je poslednjeplasirana Verona odnela bod i na pogodak Telja odgovorila golom glavom Pizano posle kornera - 1:1.\nNaš reprezentativni defanzivac Nenad Tomović zamenjen je već u sedom minutu zbog povrede, a na klupi gostiju ceo meč je ostao Boško Janković.\nNajefikasniji meč odigran je u Đenovi gde je istoimeni tim savladao Torino sa 3:2 uz golgetersko nadmetanje Ćerćija i Imobilea. Najpre je Ćiro Imobile golovima u četvrtom i 15. minutu doneo "bikovima" 0:2, da bi Ćeri izjednačio sa dva penala do kraja poluvremena.\nZa potpuni preokret i trijumf Đenove pobrinuo se Rigoni u 66. minutu. Darko Lazović je ostao na klupi pobednika, dok je Nikola Maksimović odigrao ceo meč za goste.\nKarpi je u derbiju začelja savladao Frozinone sa 2:1, i to golom De Guzmana iz penala u 90. minutu.